Ушбу ном ила охирги пайтларда кўпгина китоблар ёзилди. Молиявий масалалар кўп учраб, мусулмонларнинг ҳожати тез-тез тушиб тургани учун ҳам бу иш кўплаб амалга оширилганлиги кўриниб турибди.\nИккинчидан, молиявий муассасаларнинг имконлари яхшилиги ҳам бош омил ўлароқ бу маънодаги баҳс, тадқиқот ва китобларнинг юзага кели-шини тезлаштирди. Турли банклар ва бошқа иқтисодий муассасалар уламоларга шароит яратиб бериб, улардан ўзларининг ҳожати тушиб турадиган масалаларни ёритиб беришни сўрадилар ва бу иш амалга ошди.\nБу турдаги китобларга қуйидаги асарларни мисол қила оламиз.\n1. «Фиқҳу ал-муомалат ал-молия фил Ислам».\nБу китобнинг муаллифи шайх Ҳасан Айюб. Муаллиф бу китобида бугунги кундаги молиявий муомалаларни осон ус-луб ва тил билан баён қилиб берган. Фиқҳий ҳукмларнинг далилларини ҳам мухтасар шаклда келтирган. Аввал молия-вий муомалаларга боғлиқ ҳадисларни келтирган. Кейин улардан фақиҳлар чиқариб олган ҳукмларни зикр қилган.\n«Фиқҳу ал-муомалат ал-молия фил Ислам» китобида савдонинг турлари, рибо, салам, қарз, гаров, ширкат, ижара, ҳиба, вақф, васиятлар, топилмалар, шуфъа ва кафолат каби мавзулар ёритилган. Китобнинг биринчи нашри 2003 йили «Дорус Салам» нашриёти томонидан амалга оширилган.\n2. «Диросатун шаръийятун ли аҳаммил уқудил молиятил мустаҳдасати».\nБу китобнинг муаллифи Муҳаммад Мустафо Абуҳу Ши-нқийтийдир. «Диросатун шаръийятун ли аҳаммил уқудил молиятил мустаҳдасати» китобининг номини таржима қи-ладиган бўлсак, «янги пайдо бўлган молиявий ақдлар бўйича шаръий изланишлар» деган маъно чиқади.\nМуҳаммад Мустафо Абуҳу Шинқийтий китобида тўрт мўътабар фиқҳий мазҳабнинг ва баъзи уламоларнинг қавлларидан фойдаланган. У фуруъул фиқҳ, усулул фиқҳ, ҳадис, тафсир, фиқҳий қоидаларга оид эски китоблардан ва янги энсиклопедиялар ва китоблардан фойдаланган. Шу-нингдек, турли халқаро илмий анжуманлар, махсус илмий гуруҳлар ва Ислом Фиқҳи Академияларининг ҳужжатлари-дан ҳам фойдаланган.\nМуаллиф, асосан, молиявий муомалалар ҳақида батаф-сил маълумотлар тақдим қилишга ҳаракат қилган ва ислом банклари амал қилаётган муоамалаларнинг шаръий ҳукми-ни баён қилишга эътибор берган. Китоб икки жуздан иборат бўлиб, унинг иккинчи нашрини «Мактабатул улуми вал ҳи-ками» нашриёти 2001 йили Мадийнаи Мунавварада амалга оширган.\n3. «Ал-муомалаотул молиятул муосирату фил фиқҳил Исламий».\nБу китобнинг муаллифи Иордания Дорулфунуни шариат кулллияси, фиқҳ ва унинг усули қисмида фаолият олиб бо-рувчи доктор Муҳаммад Усмон Башийрдир. У киши мазкур дорулфунунда китобнинг номи бўйича, яъни «замонавий молиявий муомалалар ислом фиқҳида» номли фан бўйича дарслар ўтган ва кейинчалик маърузалари матнини китоб қилган.\n«Ал-муомалаотул молиятул муосирату фил фиқҳил Ис-ламий» китоби муқаддима, тўрт фасл ва хотимадан иборат.\nМуқаддимада китобни тайёрлашдаги услуб ҳақида сўз юритилган.\nБиринчи фаслда замонавий молиявий муомалалар ила иш олиб бориш услуби ва хусусиятлари ҳақида маълумотлар келтирилган.\nИккинчи фаслда эса, муаллифлик ва ихтирочилик ҳаққи ва тижорий рамз каби маънавий ҳаққлар тўғрисида сўз юри-тилган.\nУчинчи фаслда суғурта низоми ва унинг ўрнидаги шаръ-ий тизим ҳақида баҳс кетган.\nТўртинчи фаслдаги маълумотлар пул бирликлари, қимматбаҳо қоғозлар, улушлар каби нарсалардан иборат.\nБешинчи фаслда ислом банклари ва улардаги иш услуб-лари ҳақида гап борган. Китобнинг тўртинчи нашри 2001 йилда Аммонда «Дорун Нафоис» томонидан амалга оши-рилган.\nБу мавзудаги китоблар анчагина бор. Улар билан тани-шиб чиқилганда, кўпинча таъриф ва тавсиф ҳамда у ёки бу молиявий муомаланинг шариатга тўғри келиши ёки келмас-лиги ҳақидаги маълумотлар ва ҳукмларнинг далилларидан иборат эканлиги мулоҳаза қилинади. Худди ўша молиявий муомалаларнинг тафсилотлари ва улардан воқеъликда ке-либ чиқадиган муаммо ва низоларни бартараф қилиш учун керак бўлган ечимларни топиш эса мушкул.\n4. «Фиқҳу ал-муомалат ал-молия».\nБу китобнинг муаллифи Жиддадаги Малик Абдулазиз дорулфунуни Ислом иқтисоди илмий изланишлар марка-зи илмий ходими доктор Рафиқ Юнус Мисрийдир. Муқаддимада айтилишича, китоб иқтисод ва идора кул-лиялари талабалари учун ёзилган. «Фиқҳу ал-муомалат ал-молия» китобининг бош мавзулари, жумладан, қуйидагилардан иборат.\n– Мақсадлар ва қоидалар;\n– Мол, мулк ва ақд;\n– Нафақалар, маҳрлар ва мерослар;\n– Закот, солиқлар ва молиявий таъзирлар;\n– Ҳаром қилинган нарсалар;\n– Эвазли нарсалар;\n– Мол олди-бердилари;\n– Шериклик нарсалари;\n– Янги муомалалар;\n– Ҳиссадорлик ширкатлари;\n– Маънавий ҳуқуқлар;\n– Ислом банклари;\n– Етказиб бериш шартномаси;\n– Телевизион – телефон мусобақалари;\n– Тўрли савдо;\n– Вақтдаги шериклик;\n– Молларни ювиш;\n– Электрон савдо.\n«Фиқҳу ал-муомалат ал-молия» китобидаги маълу-мотлар кўпроқ таърифлашдан иборат, холос. Бундаги баҳсларни чуқур илмий иш дейиш қийин. Кўп мавзулар бир ёқлама. Баъзи мавзуларда бирдан ортиқ мазҳабнинг ижтиҳоди берилган бўлса ҳам, қай бирига амал қилиш мумкинлиги айтилмаган.\n«Фиқҳу ал-муомалат ал-молия» китобининг биринчи нашри 2005 йили «Қалам» нашриёти томонидан амалга оширилган.\n5 йил аввал 2515 Шайх Муҳаммад Содиқ Муҳаммад Юсуф\n5 йил аввал 4405 Шайх Муҳаммад Содиқ Муҳаммад Юсуф\n5 йил аввал 12629 Шайх Муҳаммад Содиқ Муҳаммад Юсуф\n5 йил аввал 2901 fiqh.uz\n5 йил аввал 7542 Шайх Муҳаммад Содиқ Муҳаммад Юсуф\n2 йил аввал 2218 fiqh.uz


Депутатлар хусусий мулк ҳуқуқини бузганлик учун жавобгарликни кучайтиришни таклиф этмоқдалар | NORMA.UZ\nДепутатлар хусусий мулк ҳуқуқини бузганлик учун жавобгарликни кучайтиришни таклиф этмоқдалар\nОлий Мажлис Қонунчилик палатасининг мажлисида ишбилармонлик муҳитини яхшилашга йўналтирилган бир қатор қонун лойиҳалари кўриб чиқилди.\nДепутатлар Давлат хизматлари марказлари тўғрисидаги қонун лойиҳасини муҳокама қилдилар. Хусусан, тадбиркорлик субъектларига хизмат кўрсатувчи «ягона дарча» тизими қайта ташкил этилганлиги боис, қонунда улар негизида ташкил этилган янги тузилмаларнинг мақоми ва ваколатлари мустаҳкамланмоқда.\nШунингдек қуйидагилар учун маъмурий ва жиноий жавобгарликни кучайтириш назарда тутилган қонун лойиҳаси кўриб чиқилди:\nхусусий мулк ҳуқуқини бузиш;\nтадбиркорлик субъектларининг фаолиятини текшириш ва молия-хўжалик фаолиятини тафтиш қилиш тартибини бузиш;\nлицензиялаш ва рухсат бериш тартиб-таомиллари тўғрисидаги қонун ҳужжатларини бузиш;\nтадбиркорлик субъектларини ҳомийлик қилишга ва бошқа тадбирларга мажбурий жалб этиш;\nтадбиркорлик субъектларидан қонун ҳужжатларини бузган ҳолда ҳужжатлар талаб қилиб олиш, умуман қонуний тадбиркорлик фаолиятига аралашганлик.\nБундан ташқари, Президентнинг 23.03.2018 йилдаги «Банк хизматлари оммабоплигини ошириш бўйича қўшимча чора-тадбирлар тўғрисида»ги қарори ижросини таъминлашга йўналтирилган қонун лойиҳаси парламентарийлар диққат марказида бўлди. Ҳужжат билан микромолиялаш хизматларини кўрсатувчи ташкилотлар фаолиятини такомиллаштириш, истеъмолчилар манфаатларини ҳимоя қилишни кучайтириш, шу жумладан микромолиялаш хизматлари бўйича тўловларни асоссиз равишда оширишга йўл қўймаслик бўйича меъёрларни жорий қилиш назарда тутилган. Депутатларнинг мулоҳазасига кўра, киритилаётган ушбу қоидалар микромолиявий хизматлар истеъмолчилари зиммасига тушадиган қарз юкини камайтириб, тўлов қобилиятини яхшилаш ҳамда ижтимоий ҳимоясини кучайтириш имконини беради.


Мажлисда ШҲТга аъзо давлатларнинг терроризм, сепаратизм ва экстремизмга қарши курашиш бўйича 2013 — 2015 йилларга мўлжалланган ҳамкорлик дастурини амалга ошириш якунлари ҳамда ШҲТ МАТТ Кенгаши қарорлари ижроси муҳокама қилинди.\nШҲТ Давлат раҳбарлари кенгашига кўриб чиқиш учун тақдим этиладиган ШҲТ МАТТ Кенгашининг мазкур халқаро тузилманинг 2015 йилдаги фаолияти тўғрисидаги маърузаси лойиҳаси маъқулланди. ШҲТ МАТТ фаолияти терроризм, сепаратизм ва экстремизм каби ҳозирги кундаги таҳдид ва хавф-хатарларга қарши курашиш борасидаги талабларга жавоб бериши таъкидланди.\nШҲТга аъзо давлатлар ваколатли органларининг интернет тармоғидан терроризм, сепаратизм ва экстремизм мақсадларида фойдаланиш ҳолатларини аниқлаш ва уларнинг олдини олиш бўйича Хитой Халқ Республикасида ўтказилган “Сяминь — 2015” биргаликдаги ўқув машқлари якунларига юқори баҳо берилди.\n2014 йилда Шанхай ҳамкорлик ташкилоти Осиёда ҳамкорлик ва ишонч чоралари бўйича кенгаш котибияти билан расмий алоқалар ўрнатган эди.\nМажлисда терроризм, сепаратизм ва экстремизмга қарши курашиш соҳасида шерикликни йўлга қўйиш мақсадида ШҲТ МАТТ ва ушбу ташкилот ўртасида ҳамкорликни назарда тутувчи ҳужжатлар лойиҳалари маъқулланди.\nМазкур рукндаги бошқа мақолалар: « Қонун ижодкорлиги самарадорлигини ошириш — устувор вазифа\tҚишлоқ хўжалигидаги таркибий ўзгаришлар — депутатлар муҳокамасида »


Коронавирус туфайли WADA’нинг ҳар йилги симпозиуми ўтказилмайдиган бўлди – O'zbekiston Milliy paralimpiya qo'mitasi\nКоронавирус туфайли WADA’нинг ҳар йилги симпозиуми ўтказилмайдиган бўлди\nБутунжаҳон допингга қарши курашиш агентлиги (WADA) коронавирус тарқалиши сабабли ҳар йилги симпозиумни бекор қилди. Бу ҳақда ташкилот расмий баёнот берди.\nМаросим жорий йилнинг 17—19 март кунлари Лозанна шаҳрида бўлиб ўтиши режалаштирилган эди.\n«WADA ҳар йили ўтказилиши анъана тусини олган ўзининг йиллик симпозиумини бекор қилганидан афсусда», — дея ташкилот раҳбари Витолд Банканинг сўзларини келтирмоқда агентлик. Унинг қўшимча қилишича, маросимда одатда бутун дунёдан мингга яқин киши иштирок этади, аммо ҳозир «WADA ходимларининг хавфсизлигини таъминлаш ўта муҳим».\nҚайд этилишича, агентлик яқин ҳафталар ичида симпозиум дастурини иштирокчиларга бошқа усулда маълум қилади.\nСимпозиумнинг бекор қилиниши Швейцарияда мамлакат Федерал кенгашининг мингдан зиёд киши қатнашувчи тадбирлар ўтказишни тақиқлаш ҳақидаги қарори билан боғлиқ. Мазкур тақиқ 28 февралдан кучга кирган бўлиб, тахминан 2020 йилнинг 15 мартига қадар амалда бўлади. Айнан ушбу қарор туфайли Женевадаги халқаро авто ҳамда Watches & Wоnders Geneva номидаги анъанавий соатлар кўргазмаси ҳам ўтказилмайдиган бўлди.\nМаълумот учун, айни дамда футбол бўйича Евро—2020 мусобақаси ва Токио мезбонлик қиладиган 2020 йилги ёзги Олимпиада ўйинларининг ўтказилиши ҳам сўроқ остида турибди.\nТокио—2020 Олимпия ва Паралимпия ўйинлари коронавирус сабаб бекор қилиниши мумкин


Бош сахифа > Халқаро тажриба > Халқаро ҳамкорлик – янги босқичда\n28.11.2017. Халқаро ҳамкорликни янада жадаллаштириш, бунда айниқса, қўшни давлатлар билан илиқ ва манфаатли муносабатларни изчиллик билан кучайтириб бориш давлатимиз сиёсатининг устувор йўналишига айланди. Ушбу саъй-ҳаракатлар нафақат мамлакатлар миқёсида, балки давлат ва нодавлат ташкилотлар даражасида ҳам кенгайиб бораётир.\nЖумладан, Ўзбекистон касаба уюшмалари Федерацияси делегациясининг Қирғизистон Республикасига ташрифи ҳам айнан ўзаро амалий фаолият самарадорлигини оширишга қаратилгани билан аҳамиятлидир. Тили, дини ва маданияти ўхшаш бўлган, қардош қирғиз халқи азал-азалдан ўзбек халқи билан аҳил ва иноқликда яшаб келишган. Қариндошлик ришталари боғланиб, ижтимоий-иқтисодий ва маданий алоқаларда мунтазамлик касб этган.\nТашрифнинг биринчи куни делегация аъзоларининг Қирғизистон Республикаси касаба уюшмалари Федерацияси раиси Мирбек Асанакулов билан учрашуви бўлиб ўтди. Унда ўзаро муносабатлар ҳар томонлама чуқурлашиб бораётгани, ҳар икки касаба уюшмалари вакилларининг ўзаро ташрифлари ва мулоқотлари мунтазамлик касб этаётгани алоҳида қайд этилди. Шунингдек, ходимларни ижтимоий-иқтисодий ва ҳуқуқий манфаатларини ҳимоялаш борасида ўзаро тажриба алмашиш, аъзоларни туризм, соғломлаштириш ва дам олдириш борасида ҳам ҳамкорликни кучайтириш лозимлигига тўхталиб ўтилди.\nДарҳақиқат, юртимизда Самарқанд, Бухоро ва Хива каби тарихий шаҳарлар, муқаддас қадамжолар, шунингдек, ўнлаб турли хасталикларни даволашга ихтисослашган санаторийларга қардош қирғиз халқини жалб этиш ёки бўлмаса Қирғизистондаги ҳавоси мусаффо, кўл ва ўрмонлар макони бўлган гўзал Иссиқкўл атрофидаги ўнлаб санаторий ва дам олиш уйларига ходимларимизни саёҳат ва даволанишга олиб борсак, айни муддао бўларди.\nСамимий ва дўстона руҳда ўтган учрашувдан сўнг делегация аъзолари “Ала-арча” миллий боғига ташриф буюрдилар. Кеч куз бўлгани боис, ҳаво бироз совуқ бўлса-да, пурвиқор тоғлар, чексиз арчазор ва тоза ҳаво барчага манзур бўлди. Бундан мусаффо ҳаво ва бектакрор табиат руҳингизни тетиклаштириб, кайфиятинингизни кўтариши турган гап.\nШундан сўнг делегация аъзолари Иссиқкўлга йўл олишди. Иссиқкўл атрофидаги “Мовий Иссиққўл”, “Госрезиденция №2”, “Қирғиз денгизи” ҳамда “Иссиқкўл-Аврора” санаторийларида, шунингдек, тоғли ҳудудда жойлашган “Етти Ўғиз” санаторийси ҳамда “Каприз” тоғ чанғиси базаси фаолияти билан ҳам танишилди. Ушбу санаторийларда дам олувчилар учун яратилган шарт-шароитлар, айниқса, турли хасталикларга ихтисослашган даволаниш мажмуалари, у ердаги муолажа турлари, тиббий хизмат кўрсатиш жараёнлари билан яқиндан танишишди.\nАйниқса, Чингиз Айтматов номидаги “Руҳ Ўрда” маданият маркази делегация аъзоларида катта таассурот қолдирди. Бу ерда нафақат қирғиз ҳалқининг тарихи, маданияти ва урф-одатлари акс этган, балки дунё тарихи ҳақида ҳам қизиқарли маълумотлар олишингиз мумкин.\nБир сўз билан айтганда, Ўзбекистон касаба уюшмалари Федерацияси вакилларидан иборат делегация ташрифи давомида ташкил этилган учрашув ва\nтадбирлар икки мамлакатлар касаба уюшмалари ҳамкорлигини янги босқичга олиб чиқишга хизмат қилиши, шубҳасиз.


Оммавий савдоларга чиқарилган давлат активлари\nЖумладан, “1 сўм” бошланғич нархда аукцион савдоларига чиқарилганТошкент вилояти, Бўстонлиқ тумани, Намуна МФЙдаги собиқ қозонҳона биноси 441,0 млн. сўмга, 120,0 млн. сўм инвестиция киритиш шарти билан, Сурхондарё вилояти, Узун тумани, «Қарашиқ» маҳалласидаги собиқ музей биноси 571,4 млн. сўмга, 160,0 млн. сўм инвестиция киритиш шарти билан сотилди.\nЖумладан, тадбиркорлик субъектлари учун катта қизиқиш уйғотадиган “Ўзнефтегаз” АЖга тегишли бўлган ва бугунги кунда Агентликка ўтказилган Нукус шаҳридаги «Нукус Полимер» МЧЖ, Навоий вилоятидаги «Polietilen Quvurlar» МЧЖ, «Polipropilen Quvurlar» МЧЖларининг 100 фоиз, Тошкент шаҳридаги «Uztatgeoservis» МЧЖнинг 50 фоиз давлат улушлари ҳамда Собиқ “ГУМ” савдо марказининг бинолари “Е-ijro auksion”электрон савдоларига чиқарилган.\nШунингдек, Тошкент шаҳридаги «Sarbon-Neftеgaz» АЖнинг 51 фоиз, юқори даромадли бўлган «Электрқишлоққурилиш» АЖнинг 25,4 фоиз, Қашқадарё вилоятидаги «Qashqadaryoparmalash ishlari» АЖнинг 51,2 фоиз давлат акция пакетлари “Тошкент” республика фонд биржаси савдоларига чиқарилган.\nСотувга чиқарилган ва сотилган давлат активлари тўғрисидаги тўлиқ маълумотлар билан агентликнинг https://davaktiv.uz (https://privatization.davaktiv.uz/) расмий веб-сайти орқали танишишингиз мумкин.


«...уятли жойи бор» | Azon.uz - Ахборот-таҳлилий портал\n«...уятли жойи бор»\n3985 13:00 03.08.2019\nСолиҳ салафларимизнинг вақтни жуда қадрлашлари ҳақида сўзлай туриб, аллома Муҳаммад Аввома биз томонга қарадилар ва: "Бир воқеа айтиб бераман. Фақат айбга буюрмайсизлар, озгина уятли жойи бор", дедилар. Мен шундай олим қандай уятли сўз айтаркинлар, дея ҳайратда боқиб тургандим:\n"Шайх Абдураҳмон ибн Қосим вақтларини жуда қадрлар ва тинимсиз китоб ўқирдилар. Ҳожатга борганларида китобни ўғиллари ўқиб турар ва у киши кириб чиқардилар", деб ҳикояни тугатдилар.\nВоқеанинг қайси жойи уятсиз экан, дея ажабландим. Шунда тушунчаларимиз катта фарқли эканини ва ер билан осмон қадар узоқлигини англадим. Устоз бировнинг ҳожатга киришини айтишдан ҳаё қилаётгандилар.\nМени воқеадан ҳам кўра шайх Аввоманинг ушбу тушанчалари ҳайратга солди. Кишининг ҳожатга кириб-чиқишини айтишдан ҳаё қилган олимга қараб, биз қандай сўзларни ишлатиб ҳам хижолат тортмаймиз-а, деган ўйдан уялиб кетдим.\nМақолалар Шайх Муҳаммад Аввома Илм ҳаё Ислом Аҳлоқ\nШайх Муҳаммад Аввоманинг ўғиллари вафоти муносабати билан таъзия\n950 14:56 31.08.2019\nШайх Муҳаммад Аввома билан суҳбат. Ибн Таймия\n1752 23:05 26.08.2019\nШайх Муҳаммад Аввома билан суҳбат. Кавсарий, Абу Ғудда, Аввома\n554 23:05 24.08.2019\nШайх Муҳаммад Аввома билан суҳбат. Талабалари\n417 23:00 23.08.2019\n849 22:05 13.08.2019\n643 22:05 10.08.2019


САРГАРДОНГИНАМ… (Воқеа реал ҳаётдан олинган) - 6 Мая 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Май » 6 » САРГАРДОНГИНАМ… (Воқеа реал ҳаётдан олинган)\nҲалиманинг хўрликда, етимликда ўтган кунлари эсидан чиқадиган, бошига бахт қуши қўнадиган бўлди. Бахтиёрни учратди-ю, ўн еттига тўлса-да, ҳануз етимликнинг сарғиш туси ўчмаган икки юзи тўлишиб, тиниқлашди.\n«Наҳотки, дунёда мениям тушунадиган, қадрлайдиган, сева оладиган одам бўлса? — дея хаёл қиларди у. — Мен ҳам уни севиб қолдим шекилли. Ҳа, бир кўришда ёқтириб қолдим… Кошкийди… Кошкийди, кунлар, соатлар тезроқ ўтса-ю, тўйимиз бўлса, ҳамма таниган, танимаганлар бизни табрикласа!..\nЛекин Ҳалима Бахтиёрнинг кимлигини, қанақа одамлигини умуман билмасди. Коллежда учратиб қолди-ю, ўтли қарашларига, ширин сўзларига учди. Ўзи ҳам қалбан унга талпина бошлади. Орзулар уммонига ғарқ бўлиб хаёлпарастга айланди. Ўзини оппоқ келинлик либосида, янаям кейинроқ… Уларнинг уйида тасаввур этиб кўрди. Қандай яхши! Ўгайларнинг калтагини еявериб, қарғишини эшитавериб адо бўлаёзган қиз кутилмаганда бахтини топиб, кенг уйнинг келинига айланса-я!..\n— Ҳалима, ишонинг, — Бахтиёр орага чўккан жимликни бузиб дафъатан Ҳалиманинг қўлидан тутди. — Мен… Тезроқ тўйимиз бўлишини истайман… Жоним, асалим, келинг, тезроқ ўзимники бўлинг!..\nУмрида бирор эркакнинг қўйнига кириб кўрмаган қиз титраб кетди. Секин қўлларини тортиб олмоқни, йигитнинг қучоғидан сирғалиб чиқмоқни хоҳлади. Севгининг кўзи кўр экан. Қалби изн бермади.\n— Қўйинг, нима қиляпсиз?.. Мен қўрқаман… Кўриб қолишади… Ундай қилманг!..\n— Илтимос, рад этманг! Мени ўзингиздан нари суриб қўйманг!..\nНозик ва бўй етган баданида чумоли янглиғ ўрмалаб бораётган бармоқлар аста оёқларига туша бошлади…\nҲалима тамоман ўзини йўқотди.\nИнон-ихтиёрини Бахтиёрга — умрининг мазмунига айланиб бўлган йигитга топшириб қўйди…\nЭҳтирос ўтида ёнган Бахтиёр уни даст кўтариб олди-ю, коллежнинг орқасига олиб ўтиб кетди…\nОрадан чамаси бир ярим ой ўтди. Ҳалима ҳақиқатан ғўрлик қилиб қўйганди. Шу вақт орасида Бахтиёр билан бир неча ўн карра бирга бўлишга ҳам улгурди. Улар ҳар гал қулай жой топиб хуфиёна учрашишар, Ҳалима ҳар сафар уйга ўз вақтида боришга ҳаракат қиларди. Негаки, холаси ва Салим дурадгорнинг феълини яхши биларди. Афсус… Бу гал билмай қолди. Уйига кечаси соат ўн бирга яқин кириб келди. Қайсар Бахтиёрнинг хоҳишига қарши тура олмади. Аксига олгандек, шу куни роса қайт қилди. Ҳар қайт қилганда, нималар бўлаётганига ақли етмас, ёмон овқат еб қўйибман шекилли деб хаёл қиларди.\nКириб келгани ҳамоно уни болалигида асраб олиб катта қилган Ойша биби сиқувга олди.\n— Вой мен ўлиб қўя қолай-й! — бақирди Ойша биби. — Соат неча бўлди-а? Биласанми? Шу пайтгача қай гўрда санғиб юрдинг?\nҲалима нима деб жавоб қилишни билмади. Билганда ҳам барибир холаси ишонмасди. Бунинг устига яна кўнгли айниб турган ерига қусиб ташлади.\nОйша опа тез елкасидан тутди. Шу тобда бўйнидаги қонталаш тиш изларига кўзи тушди-ю, баттар тутоқди.\n— Вой ўлиб қўя қолай-й, — дея қичқирди маҳаллани бошига кўтаргудек. — Ҳой, дадаси-и, чиқинг! Манави бузуқини кўриб қўйинг!.. Шарманда қилди бу ҳароми бизни!\nЗум ўтмай Салим дурадгор ҳам унинг тепасида ҳозир бўлди.\nОйша биби Ҳалиманинг бўйнини кўрсатиб бақирди.\n— Кўрдингизми манави тиш изларини? Бу ҳароми бузуқлик қилиб юрибдийкан! Биз бу кўрнамакни ўзимиз емай едирсак, киймай кийдирсак, қилиб юрган ишини кўринг! Юзимизга лой чаплабди бу яшшамагур!\n— Ҳали сен… Шунақамисан?..\nСалим дурадгор кутилмаганда Ҳалимани шапалоқлаб юборди. Қиз бир четга учиб бориб йиқилди. Ойша биби эса югура келиб уни ўрнидан турғазди-ю, ҳайдашга тушди.\n— Йўқол, касофатинг ўзингминан келиб ўзингминан кетсин! Бу уйга қайтиб қадам босма! Ўша ўйнашингникига бор! Сенминан ётишни билибдими, жой ҳам топиб берсин! Йўқол! Ўлдириб қўймасимдан қорангни ўчир, мегажин!\nҲалима кетма-кет келиб тушаётган калтаклардан аранг қочиб подьездга чиқди. Кейин эса ҳовлига қараб юрди.\nҲаммаёқни зулмат қоплаган, устига-устак калтаклар зарбидан танаси симиллаб оғрирди. Йиғлаётганини биров-ярим эшитиб қолишидан чўчиб оғзини кафтлари билан ёпди-да, катта кўча томон жўнади.\nМЕНГА ЖОЙ БЕРИНГ, ОДАМЛАР!..\nҲалима йўл четидаги ўт-ўланлар устига ўтириб олганди. Анча вақт ўтирди. Кўчада эса зоғ кўринмайди. Ҳатто, маҳалла итларининг ҳам акиллаши тинган. Кечки аёз жонидан ўта бошлаганини ҳис этиб чуқур ўйга толди. Аммо нима қилишни билмади.\n«Йўқ, бу тахлит ўтира олмайман, — ўйлади у аста ўрнидан қўзғалиб. — Бахтиёрникига бораман. Ҳаммасини айтаман. Қилар ишни қилдими, у ҳам мен билан баравар дард тортсин!..»\nБиларди. Бахтиёр беш-олти мавзе нарида туради. Ярим тунда уёқларга етиб олишнинг ўзи бўлмайди. Аксига олиб ёнида беш юз сўмгина пули қолибди. Бу пулга ким ҳам уни элтиб қўярди. Элтадиган машинанинг ўзи ҳам йўқ…\nШуларни кўнглидан ўтказиб пиёда йўл босишга қарор қилди.\nҲалима Бахтиёрнинг уйини бир марта бўлса ҳам кўрган. Бир гал икковлари автобусда ўтиб кетишаётганда, кўрсатганди. Эсида қолган экан. Анча вақт пиёда йўл босиб ниҳоят ўша манзилга етиб келди ва шоша-пиша зиналардан юқорига кўтарилди. Эшик рўпарасига етгач, оёқлари қўрқувданми, ҳаяжондан ё чарчаганиданми, титраб кетаётганини ҳис этди. Шу аҳволда эшикни тақиллатди. Жавоб бўлмагач, қаттиқроқ чертди. Шундан кейингина йўлак чироғи ёниб эшик очилди ва қаршисида ёши элликлардаги, оппоқ сочли аёл пайдо бўлди. Ҳалима бу аёл Бахтиёрнинг онаси эканига шубҳа қилмасди.\n— Сизга ким керак? — сўради аёл Ҳалимага бош-оёқ разм солиб. — Ярим кечаси бу ерга нега келдингиз?\n— М-мен Бахтиёрни кўрмоқчийдим, — дея олди зўрға Ҳалима. — Ҳалиги…\n— Ие, шу маҳалда-я? Ким бўласиз ўзи? Менинг ўғлимни қаердан танийсиз?..\nҲалима сўз қотишга улгурмай остонага Бахтиёрнинг ўзи ҳам чиқиб келди.\n— Ие, Ҳалима… Сен ярим тунда нима қилиб юрибсан?\nҲалима жавоб бериш ўрнига бир муддат тек қотди. Кейин эса тилга кирди.\n— Сиз… Мени ора йўлда қолдириб кетдингиз…\n— Ҳой қиз, — тўсатдан Бахтиёрнинг онаси олдинга ўтиб Ҳалиманинг билагини сиқди. — Нималар деб валдираяпсан? Эсинг жойидами ўзи?\n— Болангиздан… Болангиз менга уйланиши керак… У мени…\n— Вой худойим, — юқорига боқиб саннай кетди аёл. — Бу жинни-пинни шекилли. Бўлмаса шу маҳалда бировнинг уйига бостириб келиб туҳмат қилармиди? Ҳой, менга қара, шумоёқ, нега менинг ўғлим сенга уйланаркан?\n— У мени…\nҲалима уёғини барибир тилига кўчира олмади.\nБахтиёр гап нимада эканини англади чоғи, эпчиллик билан онасининг олдига тушиб Ҳалимани ичкарига судраклади.\n— Юринглар, ичкарига кирайлик! Уйда гаплашайлик!..\nБахтга қарши ичкарида ҳам масала Ҳалиманинг зиёнига ҳал бўлди. Аёл шармандалик қилиб уни ташқарига ҳайдаб солди.\n— Йўқол шарм-ҳаёси йўқ бузуқи, — дея уни ташқарига итариб юборди аёл. — Кимнингдир тагида ётиб чиқиб энди ўғлимга ёпишмоқчимисан? Йўқол! Бўлмаса ҳозироқ мелиса чақириб қаматвораман сен маразни!..\nШўрлик Ҳалима бу уйни ҳам хўрликда, шармандаликда тарк этишга мажбур бўлди. Мақсадига, орзусига эриша олмади. Яқиндагина қилган орзулари аслида саробдан бўлак нарса эмаслигини шу лаҳзаларда идрок этгандек бўлди. Афсуски, кеч эди…\nБахтиёрникидан қувилгач, анча вақтгача кимсасиз кўчада санғиб юрди. Гўё ҳозир Бахтиёр ортидан етиб келадигандек, жой топиб берадигандек нуқул орқасига ўгирилаверди. Лекин бундай бўлиб чиқмади. Ортидан ҳеч ким келмади.\nЮра-юра ҳолдан тойиб йўл четидаги майсазор устига ўтирди. Тунги шабада дарахтлар шохларини силкитгани сайин юрагини ваҳм босди. Ваҳший кимсалар келиб уни бир бало қилиб қўядигандек ҳадеганда атрофга аланглади.\nБироздан сўнг яна ўрнидан турди. Хўш, энди қаерга боради? Кимдан паноҳ сўрайди? Ҳеч кими йўқ! Ҳеч кимга кераги қолмади. Ўзини ўзи оссинми? Нима билан осади? Қўлида арқон бўлмаса… Ё ўткинчи машинанинг тагига ўзини отсинми? Қани ўша машина?..\nҲалима сал ўзини қўлга олиб бошпана излаб топиш илинжида олдинга юрди. Бахтга қарши ҳеч қанча юрмай, тағин ўқчий бошлади. Қанча ўқчимасин ичидан ҳеч вақо тушмасди. Салдан кейин боши айланиб дармонсизлана бошлаганини ҳис этди ва дарахтлардан бири остига ўтириб кўзларини юмди…\n— Ҳай қиз, кўзингни оч! Тирикмисан, ўликмисан?..\nҲалима кимнингдир турткисидан чўчиб кўзини очди. Тепасида қўлтиғига бир шиша вино қистирган, захил ранг, жулдур кийимли пиёниста ўрис кампир безрайиб турарди.\n— Нега бу ерда ётибсан? — саволга тутишда давом этди кампир. — Уйинг йўқми?\nҲалима жавоб беришга шошилмай, аста ўрнидан қўзғалди. Тонг деярли ёришиб қолай дебди. Оёқ-қўллари симиллаб оғримоқда.\n— Хола, ёлвораман, менга жой беринг! — кампирга ялина бошлади у. — Жон хола, жой беринг менга!\n— Борар еринг йўқми?\n— Ҳа, йўқ. Ҳеч кимим йўқ.\n— Пулинг борми?\nҲалима шоша-пиша киссасини ковлаб охирги беш юз сўмини чиқарди-да, кампирга тутди.\n— Бор пулим шу эди, хола!\n— Майли, юр мен билан!\nКампир пулни қўйинга урди-ю, Ҳалимани ўз уйига бошлаб кетди. Йўл-йўлакай ҳадеб ўқчийверишини кўриб уни касал деб хаёл қилди. Бироқ сўрамади.\nПиёниста кампир уйига олиб келгач, Ҳалимани ошхонага олиб ўтиб курсига ўтқазди ва олдига икки дона қайнаган картошка қўйди. Ўзи эса яна вино олиш илинжида кўчага чиқиб кетди.\nУй ичкарисидан қўланса ҳид димоққа гупиллаб уриларди. Хоналарнинг ҳар бурчагида увадаси чиққан кўрпа-тўшак сочилиб ётибди. Ҳалима супур-сидир қилмоқчи ҳам бўлди-ю, бироқ кўнгил айниши йўл бермай, хона четидаги каравотга чўзилишга мажбур бўлди.\nҚанча ётди билмайди. Кўзи илинган экан. Кампирнинг шовқинидан уйғониб кетди.\n— Менга пул берсанг-чи, Ваня! — қичқирарди кимгадир кампир. — Пулинг бор-ку! Бер!\n— Э, қанақа пул? Қоч, йўлимни тўсма! Ичадиган нарсанг йўғакан, қанд еб мени бошлаб келдингми бу ерга?\n— Ваня, сенга зўр нарса кўрсатайми? Кейин пул бериб турасанми? Юр, ётоққа кирайлик, кўрасан!..\nҲалима билдики, кампир қайсидир эркакни у ётган хонага бошлаб кирмоқчи. Шу паллада кампирникига келганларига минг пушаймонлар еди. Кўнгли қандайдир балони сезган каби бирдан ғаш тортди. Бу орада кампир узун бўйли, ёши ўттизлардаги бир ўрис йигитни бошлаб кирди.\n— Ў, зўр-ку, — қарсак чалиб юборди йигит Ҳалимани кўриб. — Момой, қаердан топдинг бунақа ёшгинасини? Балоса-ан, момой, балосан!\n— Олдин пулни бер-да, — деди кампир жонланиб. — Кейин билганингни қил!\nЙигит шоша-пиша чўнтагидан пул чиқариб кампирга узатди. У чиқиб кетди.\n— Кел, жонидан, бир айш қилайли-ик! — кайфи таранг йигит ҳе йўқ, бе йўқ ўзини Ҳалиманинг устига ташлади. — Умримда ёши билан ётиб кўрмаганман! Келақол!\n— Қоч, менга қўлингни теккизма! — Ҳалима жонҳолатда ўрнидан туриб йигитни итариб юборди.\nАммо йигит ҳам анойи эмасди. Чўнтагидан пичоқ чиқариб Ҳалиманинг томоғига тиради.\n— Ёт дедим, ойимча! Менинг кўнглимни оласан! Қачонгача кампирларга сакрайман? Бугун сен хурсанд қиласан мени!\nҚаттиқ қичқирганигами, Ҳалима боягина еган картошкасини тўғри йигитнинг устига қусиб ташлади. Ҳаммаёғи ифлос бўлган йигит ўзини тутиб олгунча Ҳалима очиқ эшикдан чиқиб ташқарига ўзини урди…\nПАЙМОНАМ ТЎЛДИ, БОЛАМ!\n— Сиз ҳомиладорсиз, синглим!..\nУ йўлга чиқибоқ ҳушини йўқотган экан. Яхши одамлар касалхонага олиб келиб ташлашибди.\nКўзини очиб тепасида оппоқ халатли ёшамол аёлни кўрди.\n— Эрингиз, қайнона-қайноталарингиз қани? — сўрашда давом этди врач. — Нега кўчада юрибсиз? Участка дўхтирига учраганмидингиз? Рўйхатга тиркаганми?..\nКетма-кет ёғилаётган саволлар Ҳалиманинг қулоғига кирмасди. Кутилмаган хабарни эшитгандаёқ ҳаётдан буткул умидини узганди.\n— Менинг ҳеч кимим йўқ, — деди шивирлаб зўрға. — Мен… Хато қип қўйдим, опа!\n— Шунақасизлар-да сизлар, — деди врач уни койиган бўлиб. — Қилар ишни қип қўясизлар-да, кейин бор айбни бизга ағдарасизлар! Бўпти, бугун бориб участка врачингизга учрайсиз. Мен қўлимдан келган ҳамма ишни қилдим.\n— Опа… Шу болани олдириб ташласам-чи? — врачга умидвор тикилиб сўради Ҳалима. — Шундай қилмасам бўлмайди.\n— Олдириб ташласангиз бўлади, аммо катта пул туради. Пулингиз борми? Қолаверса, биринчи ҳомилани олдирсангиз, кейин ҳеч қачон туға олмайсиз. Шу керакми сизга?\nҲалима ҳеч нарса дея олмади. Нима дейди? Холам бор, пул бериб туришади дейдими? Йўқ, мана, эндиям бу дунёга сиғмас бўлди. Ахир, бола туғиш, катта қилишнинг ўзи бўларканми?!. Уйи бўлмаса…\n— Йўқ, менинг ортиқ яшашга ҳаққим йўқ, — деди касалхона дарвозасидан чиқиб кетаётиб. — Биламан, мен сени туғилмасингдан жувонмарг қилмоқчиман! Аммо туғсам, бунданам баттар бўлади. Ўлсак-чи, ҳамиша бирга бўламиз!..\nХўрланган, таҳқирланган, алдамчи дунёнинг беаёв синовларига дош бера олмаган Ҳалима бир қарорга келди. Демак, ҳозироқ Қўйлиққа боради. У ердан баҳайбат Чирчиқ дарёси оқиб ўтишини билади. Айтишларича, бу дарё одамни тез чўктириб, бирпасда домига тортармиш. Узоқ қийналишга қўймасмиш.\n— Худойим, — деди Ҳалима йиғлаб. — Севгисигаям, ўгайларигаям, ҳаётигаям тупурдим! Мендек бир адашган, нодон бандангга бахт бермасанг, нима қилай? Қай деворга бош урай? Бу оламда ўзингдан бўлак суянчиғим бўлмаса, қандай йўл тутай?..\nҲалима Қўйлиққа амал-тақал етиб олгач, бозор оралаб ўтиб бораверди. Кўзларига ҳов анави ерда суви лопиллаб оқаётган Чирчиқ дарёсидан бўлак ҳеч нарса кўринмади…\nҲалиманинг жасадини орадан уч кун ўтгач, дарёнинг Қўйлиққа яқин соҳилидан топишди. Кўйлаги темирга илиниб қолган экан.\nЭл-юрт олдида шарманда бўлишдан, кўпчиликнинг ғазабидан қўрқдими, холаси Ойша биби зўрма-зўраки бўлса-да, тиззасига шапатилаб-шапатилаб йиғлади.\nСалим дурадгор ердан бош кўтармай, уззукун сукут сақлади.\nУ Ҳалимани қабрга қўйишаётган маҳал бошқа бир қизни қўлтиқлаганча шаҳар айланарди.


11:45 / 19.07.2017\nЎзбекистонда солиқ маъмуриятчилиги қайта кўриб чиқилади. Ўзбекистон Президентининг «Солиқ маъмуриятчилигини тубдан такомиллаштириш, солиқлар ва бошқа мажбурий тўловларнинг йиғилувчанлигини ошириш чора-тадбирлари тўғрисида»ги фармонида келтирилган.\nДавлат солиқ қўмитаси матбуот хизмати қўмита фаолияти кескин ўзгариши ҳақидаги хабарларга раддия берди.\nЎзбекистонда Давлат солиқ қўмитасида ўзгаришлар кутилаётгани, қўмита Молия вазирлиги ёки Бош прокуратура таркибига ўтказилиши мумкинлиги ҳақида маълумотлар тасдиқланмади.\n«Солиқ қўмитаси ташкилий жиҳатдан бошқа бирон вазирликка бўйсундирилмайди. Қўмитанинг аввалги мақоми сақланиб қолади - аввалгидек Вазирлар Маҳкамаси таркибидаги мустақил, алоҳида қўмита. Президент фармонига кўра, қўмита фаолияти янада такомиллаштирилиб, модернизациялаштирилади. Соҳага ахборот технологиялари жалб этилади», деди «Кун» мухбири билан суҳбатда бўлган қўмита матбуот котиби.\nПрезидент фармонига кўра, Ўзбекистон Давлат солиқ қўмитаси тузилмасида қуйидагича ўзгаришлар рўй берган.\nБозорлар ва савдо комплекслари фаолиятини назорат қилиш бош бошқармаси ҳамда Чакана савдо ва хизмат кўрсатиш соҳасида нақд хорижий валюта муомаласига йўл қўймаслик устидан назорат қилиш, қисқа муддатли текширишларни ташкил этиш бўйича махсус бошқарма негизида Чакана савдо ва хизмат кўрсатиш соҳасида ҳуқуқбузарликларни профилактика қилиш бош бошқармаси ташкил этилди.\nАхборот-таҳлил бош бошқармасининг Техник бошқармаси негизида Ахборот-коммуникация технологиялари бош бошқармаси тузилди.\nАхборот-таҳлил бош бошқармаси Таҳлил ва прогнозлаштириш бош бошқармасига, Солиқ солиш методологияси бошқармаси Методология ва солиқ органларини модернизация қилиш бошқармасига, Ахборот хизмати Жамоатчилик билан алоқалар ва ҳуқуқий ахборот бўлимига, Юридик бўлим Юридик бошқармага айлантирилди ва унинг таркибида Қорақалпоғистон, вилоятлар ва Тошкент шаҳар давлат солиқ бошқармаларида тегишли бўлинмалари (шўъбалари) бўлган солиқ низоларини судгача ҳал этиш бўлими очилди.\nСолиқ органлари фаолиятига замонавий АКТни жорий этиш учун масъул бўлган ДСҚ раисининг ўринбосари — АКТ бош бошқармаси бошлиғи лавозими жорий этилди.\n1 январдан бошлаб давлат солиқ хизмати органлари ходимлари турар жой ижараси учун ҳар ойлик пулли бадал ва имтиёзли шартлар асосида турар жой харид қилиш учун узоқ муддатлик ипотека кредитларини олиш ҳуқуқидан фойдаланишлари мумкин. Ушбу ҳуқуқдан айни дамда судьялар ва прокуратура органлари ходимлари фойдаланиб келмоқда.\nраддия Солиқ қўмитаси\nҚатар ТИВ раҳбари терроризмни қўллаб-қувватлашга доир айбловларни рад этди\nАслида импорт операциялари бўйича шартномалар тўхтатилмаган. Марказий банк рад этди\nБухоро ҳокимияти хорижий нашрлар хабарига раддия берди


Юзнинг психоген оғриқлари » Тиббий психология – Расмий сайт\nЯнгиликлар » Энциклопедия » Юзнинг психоген оғриқлари\nЧакка артериити (Хортон синдроми). Чакка артерияси – ташқи уйқу артерияси (a.carotis externa) тармоқларидан биридир. Чакка артериити аутоиммун касаллик бўлиб, асосан, 50 ёшдан ошганларда учрайди. Чакка артериити клиникаси уч шохли нерв невралгиясига ўхшаб кетса-да, унинг фарқ қилувчи клиник ва параклиник белгилари бир қанча. Чакка артериитининг асосий белгиси ҳам чакка-пешона соҳасида учрайдиган кучли оғриқлар ҳисобланади. Лекин бу оғриқлар кам ҳолларда бир томонда, кўп ҳолларда иккала томонда учрайди. Сурункали кечувчи оғриқлар баъзида кучайиб, чидаб бўлмайдиган даражага етади. Улар кўпинча овқат чайнаганда кучаяди.\nОбъектив текширувлар чакка артерияси қалинлашгани ва қотишганини кўрсатади. Артерия жуда қотишган ҳолатларда унинг уриши ҳам сезилмайди. Касаллик нафақат локал оғриқлар билан намоён бўлади, баъзида оғриқлар бошнинг ҳамма жойида аниқланади. Шунингдек, тана ҳарорати субфебрил даражагача ошади, кўп терлаш ва умумий ҳолсизлик кузатилади. Бемор тез чарчайдиган бўлиб қолади.\nЧакка артериити умумий аутоиммун касалликнинг клиник бир кўриниши бўлганлиги сабабли бошқа томирларнинг зарарланиши ҳам аниқланади. Аксарият ҳолларда ички уйқу артерияси, аорта ва коронар артериялар зарарланиши кузатилади. Ретинал артериянинг зарарланиши кўришнинг сусайиши билан намоён бўлади. Шунингдек, кўрув нерви ва кўзни ҳаракатлантирувчи нервлар зарарланишини ҳам кузатиш мумкин. Қонда яллиғланиш реакциялари, яъни лейкоцитоз, ЭЧТ ва С-реактив оқсил миқдорининг ошиши кузатилади. Чакка артериити ташхисини қўйишда дуплексли сканирлаш усули ва чакка артерияси биопсияси ўрни жуда катта.\nҚўшилган: 23:59 / 14-04-2021 Ўқилди: 72


'Ўзбекистон ҳукумати аҳолидан ноқонуний пул ундирмоқда' - BBC O'zbek\n'Ўзбекистон ҳукумати аҳолидан ноқонуний пул ундирмоқда'\nImage caption Суҳроб Исмоиловга кўра, одамлар ўзларини эплаб, топиб юрган пулларига ҳам Ўзбекистон ҳукумати шерик чиқмоқчи\n"Вилоятларда йиллар давомида узиб қўйилган газ ва электр учун ҳукумат вакиллари одамлардан пул ундирмоқда".\nЯъни одамлар ўзлари ишлатмаган газ ва электр учун пул тўлашади.\n"Эксперт" Ишчи гуруҳи раҳбари Суҳроб Исмоилов Би-би-си Ўзбек Хизмати билан суҳбатда Ўзбекистонда кенг қўлланилаётган тажрибани ана шундай тасвирлайди.\nУнга кўра, маошлар ва нафақалар берилаётганида, ўша оиланинг давлат олдида қарзи борми-йўқми, бунга қараб ўтирмасдан, ёппасига пул ушлаб қолинаяпти.\n"Эшитишимизча, Сурхондарёда вилоят ҳокими буйруғи билан ҳатто туман ҳокимларининг шахсан ўзлари қишлоқларга бориб одамлардан пул йиғиб чиқишган".\nТашкилот ҳисоботига биноан, бу каби тажрибалар анча пайтдан бери вилоятларда қўлланиб келади ва боғча ходималаридан тортиб, шифокорларгача аҳолидан пул йиғиб чиқиш ишларига сафарбар этилмоқда. Энди эса навбат Тошкент шаҳрига ҳам етиб келаётир.\n"Пул қилиш мумкин бўлган ҳар йўлни ишга солишмоқда" - дейди Суҳроб Исмоилов -"Масалан ДАН ходимлари тузган ҳар бир жарима ҳужжати учун рағбатлантирилмоқда ва тушган жариманинг 30% ўша ходимнинг маошига қўшиб берилади".\nАммо Ўзбекистон четга катта миқдорда газ, олтин ва пахта сотади. Шунингдек, мамлакат расмийлари иқтисод жадал ўсаётгани ҳақида гапирадилар.\n"Ўсаётган иқтисод ва ёки сотилаётган маҳсулотлардан тушадиган даромад халқ ҳаётида аксланиши керак эди" - давом этади Суҳроб Исмоилов - "Аммо одамлар айтилаётган ижобий ўзгаришларни ўз турмушларида ҳис қилишмаяпти".\n"Одамлар ўзларини-ўзлари эплаб, топиб юрган пулларига ҳам давлат шерик чиқмоқчи бўлаяпти".


Меҳмонлар келишига қарши\n20:52 / 31.08.2021 | Sitorabonu Sodiqova | 355\nАссалому алайкум! Мен доим бир масалада ҳаётимда қийналиб келаман. Хўжайиним билан Тошкент шаҳрида яшаймиз. Икки хоналик уйда турамиз. Ўзимиз бошқа вилоятданмиз. Мани ота онам кўришга келишади. Ейдиган нарсаларигача олиб келишади. Келишса 1 хафталар қолишади. Хўжайинимга ёқмайди. 3 кундан ортиқ қолишларини ёқтирмайди. Мани айт деб кўп тергайди. Ота онамга қандай қилиб бунақа дейман десам, айтмасанг ўзим айтаман дейди. Нима қилай? Аросатда қоламан. Илтимос унақа қилманг десам ҳам чидамайдилар. Эшитмасинлар, онамку, илтимос дейман. Лекин фойдаси йўқ. Ҳозир ҳам айни шу ҳолатдаман. 3 кун бўлди маникига қолганларига. Нима қилишимни билмаяпман.\n– Ва алайкум ассалом! Келган меҳмонлар ҳам уй эгаларини ҳолатини ҳисобга олишлари лозим. Ўзи икки хонада турар экансизлар. Қизини оиласини эҳтиёт қилиши ҳам керак. Сиз ота-онангизга гаплари ўтадиган амаки ёки тоғаларингизга вазиятни тушунтиринг. Эрингиз ҳам бунчалик қарши бўлса тез-тез ота-онангиз ҳузурига жўнатиб турсин. Валлоҳу аълам!\nТиланчига сув сотиш\nБармоқни кесиб олганда


ҲАРБИЙЛАР ҲАЁТИ ВА ФАОЛИЯТИГА ОИД ҚАНДАЙ МУАММОЛАР БОР?\nЖараён 24.05.2019 136\nҲарбий хизматчилар, уларнинг оила аъзолари ҳамда ҳарбий пенсионерларни ижтимоий ҳимоялаш мақсадида Ўзбекистон Республикаси Бош прокуратураси, Жануби-ғарбий махсус ҳарбий округ қўмондонлиги, вилоят ҳокимлиги, ҳуқуқни муҳофаза қилувчи орган вакиллари иштирокида сайёр қабул ташкил этилди.\nЖануби-ғарбий махсус ҳарбий округга қарашли 13-ҳарбий шаҳарчада ўтган тадбирда Бош прокурор ўринбосари, Ўзбекистон Республикаси ҳарбий прокурори Исмоилжон Абдуҳакимов, Ҳарбий прокурорнинг мурожаатлар билан ишлаш бўйича катта ёрдамчиси Фахриддин Бегашев, Жануби-ғарбий махсус ҳарбий округ қўшинлари қўмондони Зайнобиддин Иминов, Қарши ҳарбий прокурори Жаҳонгир Ашуров жам бўлганларни бирма-бир қабул қилиб, мурожаатларни тинглашди.\nМурожаатлар асосан уй-жой, ипотека кредити олиш, ишга жойлашиш, ҳарбий қисм йўлланмасига эга бўлиш каби масалалар бўйича бўлди. Бандлик, банк-молия, халқ таълими, хотин-қизлар қўмитаси, Мажбурий ижро бюроси органлари вакиллари қабулга жалб этилгани кўплаб масалаларни жойида ҳал қилиш имконини берди. Қолган мурожаатлар ижрога йўналтирилиб, тегишли тушунтиришлар берилди.\n- Турмуш ўртоғим ҳарбий хизматчи, асли бухороликмиз, ҳозир яшаётган уйимизни эса ипотека кредити асосида харид қилганмиз, - дейди Наргиза Болтаева. - Лекин бешинчи қаватдаги уй шифтидан сув ўтиши кўнглимизни анча хижил қилаяпти. Бу бўйича тегишли ташкилотга чиққандик, улар "димоход"дан дейишди. Мана яқинда ёмғир ёққанда яна сув ўтди. Шу вақтгача ўз ҳисобимиздан 3 марта таъмирлатдик. Бунинг устига чиқиндини ташиб кетиш ҳам йўлга қўйилмаган. Тўққизта "дом" учун битта чиқиндихона бор, шундаям тўрт ойда икки марта чиқиндини олиб кетишди. Бугун шу масалаларда ёрдам беришларини сўрадим. Муаммо тез орада ҳал қилиниши айтилди.\nҲеч кимга сир эмас, ҳарбий хизматчиларнинг янги хизматни ўташ жойларига, шу жумладан, иқлим шароитлари оғир бўлган узоқ гарнизонларга кўчиб ўтиши натижасида, уларнинг фарзандлари таълим муассасаларини доимий равишда ўзгартириб туришади, мазкур ҳолат эса улар томонидан олинаётган билимлар сифатига таъсир кўрсатиши шубҳасиз. Шундан келиб чиқиб, давлат раҳбарининг 2018 йил 14 майдаги "Ўзбекистон Республикаси Қуролли Кучлари ҳарбийлари ва уларнинг оила аъзоларини ижтимоий қўллаб-қувватлашга оид қўшимча чора-тадбирлар тўғрисида"ги қарори асосида хизматлари эътироф этилган ҳарбий хизматчиларнинг фарзандлари олий таълим муассасаларига ўқишга кириши учун 5 фоизли қабул квотаси ажратилди. Жануби-ғарбий махсус ҳарбий округ миқёсида эса бу йил 132 ҳарбийнинг фарзанди ана шундай тавсияномага эга бўлди. Тадбир давомида бир гуруҳ ўғил-қизларга ушбу йўлланмалар тантанали равишда топширилди.\n- Қарши давлат университетининг рус тили йўналишига ўқишга кирмоқчиман, - дейди Шаҳноза Рўзиева. - Тавсияномалар олий таълим муассасасига ўқишга кириш учун уч йилдан ошмайдиган муддатга берилади. Шунинг учун бу имкониятдан унумли фойдаланишга ҳаракат қиламан.\nҚабул давомида шунингдек, бўш иш ўринлари ярмаркаси, китоблар кўргазмаси ҳам бўлиб ўтди.\nСуратларда: сайёр қабулдан лавҳалар.


18:37 10.06.2019 (Янгиланган 18:44 10.06.2019)\n“Соғлом овқатланиш” миллий тадқиқот маркази мутахассислари соғлом нонушта бўйича тавсияларни тақдим этишди.\nТОШКЕНТ, 10 июн – Sputnik. “Соғлом овқатланиш” миллий тадқиқот маркази энг фойдали нонушталар топ-3 рўйхатини тузди.\nТоп-3да биринчи ўринни сули бўтқаси эгаллади. Мутахассисларнинг сўзларига кўра, сули таркибида бета-глюкан моддаси жуда кўп. Бу узоқ вақт тўйинганлик ҳиссини ушлаб туришга ёрдам беради.\nТаъкидланишича, сули бутқасини сувда, шакарсиз ва кам ишлов берилган ёрмадан тайёрлаш керак. Сулига ўсимлик ёғларини қўшишга рухсат берилади.\nЭкспертлар турли ёрмалардан тайёрланган ёки улар аралашмасидан бутқалар пишириш тавсия қилади. Шу ўринда манний ва буғдой ёрмаси чиқариб ташлаш яхшироқ, уларда гликемик индекс жуда юқори бўлади. Шунингдек, нонуштага пакетга солинган тайёр бўтқалар тўғри келмайди.\nРейтингнинг иккинчи ўринда мевали салатлар жой олди. Олимларнинг фикрига кўра, мевалар керакли вазнни сақлаш ва организмни зарур витаминлар билан таъминлашга ёрдам беради.\nНонуштага энг яхшиси нок ва олма истеъмол қилиш керак, эрталабдан узум, банан ва қовун ейишни маслаҳат бермайди.\nОқсил моддасига бой бўлган нонушталар ҳам организмга фойдали ҳисобланади. Хусусан, олимлар эрталаб тухум ва балиқдан тайёрланган таомларни маслаҳат беради. Таомга дуккакли маҳсулотларни ҳам қўшиш мумкин.


Коронавирусдан ҳимояланишнинг энг ишончли йўли бу унга қарши эмланишдир. » STV teleradiokompaniyasi\nSTV teleradiokompaniyasi » Новости » Республика янгиликлари » Коронавирусдан ҳимояланишнинг энг ишончли йўли бу унга қарши эмланишдир.\nКоронавирусдан ҳимояланишнинг энг ишончли йўли бу унга қарши эмланишдир.\n– Коронавирус билан касалланиш ҳолатлари асосан иммунитети паст бўлган нафақадаги қариялар, аҳоли ва беморлар билан кўп мулоқотда бўлаётган (турли ишлар билан шуғулланувчи фуқаролар, тиббиёт ходимлари, тадбиркорлар, ўқитувчилар) ўртасида қайд этилмоқда, – дейди Бухоро вилояти СЭО ва ЖСБ бошлиғи Ашур Тўхтаев. – Бу умумий касалланишнинг 75,4 фоизини ташкил этмоқда. Касалликнинг асосий манбаи симптомсиз касаллик белгилари ҳали намоён бўлмаган беморлар бўлиб, улардан соғлом одамларга санитария-гигиена ва карантин қоидаларига риоя қилмаслик оқибатида юқмоқда. Шунингдек, коронавирус касаллигини қайд этилиши ва тарқалишининг асосий омиллари аҳоли гавжум жойларда, тўй-марака, умумий овқатланиш жойлари, бозорлар ва бошқа шунга ўхшаш жойларда санитария-гигиена ва карантин қоидаларига тўлиқ риоя этилмаслиги билан боғлиқ бўлмоқда. Касалликдан ҳимояланишнинг энг ишончли йўли бу коронавирусга қарши эмланишдир.\nВилоят аҳолисини коронавирус касаллигидан муҳофазалаш ва санитария эпидемиологик осойишталигини таъминлаш мақсадида вилоят ҳудудига четдан кириб келаётган транспорт воситалари ва ҳайдовчи, экипажлар устидан назорат ўрнатилган. Четдан кириб келган ҳар бир фуқаро уй карантинига олинмоқда. 7 кун ичида улар ПЗР текширувларидан ўтказилмоқда. Эпидемиологик кўрсатмалар бўйича вилоят ва шаҳар туман СЭО ва ЖСБлари ҳузуридаги 13 та дезинфекция гуруҳлари фаолият кўрсатиб, гумон қилинган касаллик ўчоқларида, дезинфекция доимий равишда олиб борилади.\nПрофилактик дезинфекция тадбирларини режали олиб борилиши учун бозорлар, шифохоналар, кўп қаватли уйларга кириш жойлари, автобекатлар, савдо мажмуалари ва аҳоли гавжум бўладиган жойларда профилактик дезинфекция ишлари, касаллик қайд этилган ўчоқларда эса якуний дезинфекция ишлари олиб борилмоқда. Коронавирус касаллиги бўйича ташкил этилган карантин қоидаларига риоя этишни назорат қилиш юзасидан ички ишлар бошқармаси билан ҳамкорликда мунтазам равишда назорат тадбирлари олиб борилмоқда.\nСавдо, умумий овқатланиш объектларида, аҳоли гавжум жойларда гигиена қоидаларига ва карантин талабларига риоя қилиниши бўйича олиб борилган ўрганишлар давомида карантин талаблари қўпол равишда бузилганлиги учун жарима чоралари қўлланилмоқда. Шунингдек, умумий овқатланиш объектлари, тўйхоналарда карантин чекловларига қарамай тунги соат 20-00дан сўнг фаолиятини давом эттирганлиги, хўрандаларни қабул қилганлиги учун қонунчиликда кўрсатилган чоралар қўлланилмоқда. Аҳоли кўп йиғиладиган жамоат жойларида карантин талабларига риоя қилмаганлиги, ниқобсиз юрганлиги учун Ўзбекистон Республикаси МЖТКнинг 54-моддасининг биринчи банди 2-қисми билан жарима чоралари кўрилаяпти.\nКоронавирус инфекциясини олдини олиш бўйича вилоятдаги мавжуд 14 та деҳқон бозорлари, савдо мажмуалари ва шунга ўхшаган 16 та йирик савдо мажмуалари раҳбарлари ҳамда ходимларига карантин қоидалари, талабларига риоя этилиши юзасидан тушунтириш ишлари олиб борилди. Ушбу савдо мажмуаларида вирусга қарши барча профилактик тадбирлар йўлга қўйилди.\nКоронавирус касаллиги билан касалларган беморларни даволаш ва профилактика тадбирларини ўтказилиши учун вилоят юқумли касалликлар шифохонаси ва Жондор, Вобкент, Когон туман тиббиёт бирлашмалари таркибидаги юқумли касалликлар бўлимлари фаолият олиб бормоқда. Вилоятда коронавирус касаллигини аниқлашда вилоят СЭО ва ЖСБ, Ўлат профилактикаси марказининг Бухоро бўлими, вилоят ОИТС маркази лабораторияларида жами 5 та ПЦР аппаратлари ўрнатилган. Мазкур шифохоналар бир кеча кундузда 900-1150 та таҳлиллар ўтказиш қувватига эга. Коронавирус инфекциясини кўпайиш ҳолатлари қайд этилган даврда эҳтиёт учун захирада фаолият кўрсатиши кўзда тутилган муассасаларда тиббий анжомлар ва дори воситалари яратилган, дея хабар бермоқда Ўзбекистон Миллий Ахборот агентлиги.


Дин – Түркістан газеті\nБОШ МУФТИНИНГ МУРОЖААТИ\nҲурматли жамоат! Надоматлар бўлсинким, бу йил ҳам хосиятли Рамазон ойини пандемия вазиятида ўтказишга мажбурмиз. Юқумли касалликдан сақланиш, чекланиш орқалигина енгиш мумкинлигини аниқ англадик. Шу ўринда…\nТўлиқ кўриш БОШ МУФТИНИНГ МУРОЖААТИ\nБош саҳифа Дин\nМУҚАДДАС РАМАЗОН ОЙИ МУБОРАК БЎЛСИН\nМеҳрибон ва раҳмли Аллоҳнинг номи билан бошлайман. Аллоҳга ҳамдлар бўлсин. Аллоҳнинг саломи ва саловати Пайғамбаримиз Муҳаммад (с.а.в.)га бўлсин! Қадрли ватандошлар! Барчангизни 12 ойнинг султони Рамазон…\nТўлиқ кўриш МУҚАДДАС РАМАЗОН ОЙИ МУБОРАК БЎЛСИН\n“АСОСИЙ МАҚСАДИМИЗ – ЭТНОСЛАРАРО ВА ДИНЛАРАРО ТОТУВЛИКНИ МУСТАҲКАМЛАШ”\nЙил сайин, ой сайин эмас кун сайин ободонлашаётган шаҳримизнинг равнақига барча соҳа ҳамжиҳат ҳолда тер тўкмоқда. Шуларнинг бири сифатида Қозоғистон Мусулмонлари диний бошқармасининг фаолиятини…\nТўлиқ кўриш “АСОСИЙ МАҚСАДИМИЗ – ЭТНОСЛАРАРО ВА ДИНЛАРАРО ТОТУВЛИКНИ МУСТАҲКАМЛАШ”\nУЛУҒ БАЙРАМ ЯХШИЛИК ОЛИБ КЕЛСИН!\nadmin Avgust 3, 2020\tNo Comments\nҲурматли мусулмон аҳли, қадрли ҳамшаҳарлар! Барчангизни Улуғ айём – Қурбон ҳайит байрами билан чин дилдан муборакбод этаман! Ушбу кун қурбонлик қилиб, ният…\nТўлиқ кўриш УЛУҒ БАЙРАМ ЯХШИЛИК ОЛИБ КЕЛСИН!\nЙИРИК ҚОРАМОЛЛАР НАЗР ҚУРБОНЛИГИ УЧУН СЎЙИЛМОҚДА\nadmin Iyul 10, 2020\tNo Comments\nАллоҳ таолога битмас-туганмас ҳамду санолар бўлсин. Пайғамбаримизга мукаммал ва батамом салавоту дурудлар бўлсин. Назр қилиш, «Фалон ҳожатим раво бўлса, жонлиқ сўяман (дардга даво топилиши, мушкулотларнинг…\nТўлиқ кўриш ЙИРИК ҚОРАМОЛЛАР НАЗР ҚУРБОНЛИГИ УЧУН СЎЙИЛМОҚДА\nМАСЖИДЛАРДА ЖУМА НАМОЗИ ЎҚИЛАДИ\nБу ҳақда вилоят имоми Мусабек Ақтамберди Туркистон минтақавий коммуникациялар марказида маълум қилди. Туркистон вилояти бош давлат санитария шифокорининг қарорига биноан масжидлар очиладиган бўлди. Бугундан бошлаб…\nТўлиқ кўриш МАСЖИДЛАРДА ЖУМА НАМОЗИ ЎҚИЛАДИ\nБағоят ғамхўр ва ўзгача меҳрибон Аллоҳнинг номи билан бошлайман! Барча мадҳиялар Аллоҳга муносиб. Ардоқли пайғамбаримиз Муҳаммадга Аллоҳнинг саловати ва саломи бўлғай! Қадрли ватандошлар! …\nТўлиқ кўриш РАМАЗОН ҲАЙИТИ МУБОРАК БЎЛСИН\nБОШ МУФТИЙ МУРОЖААТИ: МАСЖИДЛАРНИ ОЧАМИЗ\nҲурматли биродарлар! Муқаддас Қуръони карим китобида: “Ҳақиқатан қийинчилик билан бирга енгиллик бор. Аллоҳ сенларга енгиллик хоҳлайди”,-дейилган. Мана, Аллоҳга шукур, юртимизда Фавқулодда вазият муддати якунланди.…\nТўлиқ кўриш БОШ МУФТИЙ МУРОЖААТИ: МАСЖИДЛАРНИ ОЧАМИЗ\nТУРКИСТОНЛИК НАМОЗХОНЛАР ОМОНАТИНИ ЕТКАЗДИ\nАллоҳ Таоло Пайғамбаримиз Муҳаммад Мустафога (с.а.в): «Сендан одамлар мол-мулкларини қандай сарфлаш кераклиги ҳақида сўрайди. Сен айт: «Уни қандай сарфласанглар ҳам ўз ихтиёринг. Ота-оналарингми, қариндошларингми, етимларми,…\nТўлиқ кўриш ТУРКИСТОНЛИК НАМОЗХОНЛАР ОМОНАТИНИ ЕТКАЗДИ\nРАМАЗОН ОЙИ МУБОРАК БЎЛСИН\nadmin Aprel 24, 2020\tNo Comments\nБағоят ғамхўр ва меҳрибон Аллоҳ номи билан бошлайман! Барча мадҳияларимиз Аллоҳга муносиб. Ҳурматли Пайғамбаримиз Муҳаммадга Аллоҳнинг саловати ва саломи бўлсин! Ҳурматли ватандошлар! Барчамизни…\nТўлиқ кўриш РАМАЗОН ОЙИ МУБОРАК БЎЛСИН


Таълим натижалари » "Оқдарё овози" газетаси\nХАЛҚ ТАЪЛИМИ РИВОЖЛАНИШ ЙЎЛИДА\nЎзбекистон Республикаси Президентининг 2020 йил 6 ноябрдаги “Ўзбекистоннинг янги тараққиёт даврида таълим-тарбия ва илм-фан соҳаларини ривожлантириш чора-тадбирлари тўғрисида”ги ПФ-6108-сонли Фармони ва “Ўзбекистон Республикаси Президентининг 2020 йил 6 ноябрдаги Таълим-тарбия тизимини янада такомиллаш-тиришга оид қўшимча чора-тадбирлар ҳақида”ги ПҚ-4884-сонли қарори таълим тизими ходимлари зиммасига янада масъулият ҳиссини уйғотди.\nУшбу фармонда республикамиз таълим тизимида амалга оширилиши лозим бўлган устувор вазифалар белгилаб берилган. Сўнгги йилларда мамлакати-мизда таълим-тарбия тизимининг сифати ва самарадорлигини ошириш, ўқувчиларни замонавий билим ва кўникмаларини шакллантириш, таълим тизими ҳамда илм-фан соҳаси ўртасида яқин ҳамкорликни интеграциялаш, таълимнинг узвийлиги ва узлуксизлигини таъминлаш борасида тизимли ишлар амалга оширилмоқда. Бугунги кунда туман халқ таълими тизими-да жами 58 та таълим муассасалари фаолият кўрсатмоқда. Шундан 57 та умумтаълим мактаблари ва 1 та “Баркамол авлод” болалар мактаби мавжуд.\nМактабларда таълим ўзбек, рус тилларида олиб борилади. 2020-2021 ўқув йилида ўқувчилар сони жами 28 минг 177 нафар, 1-синф ўқувчилари сони 3 минг 69 нафар ва 11-синф ўқувчилари сони 2 минг 25 нафарни ташкил қилади.\nПедагог ходимларнинг фаолиятига назар ташласак, улар 2 минг 609 нафарни ташкил қилади, шундан 2 минг 203 (84,4%) нафари олий маълумотли, 75 (2,8%) нафари тугалланмаган олий ва 331 (12,6 %) нафари ўрта махсус маълумотга эга.\nўқитувчиларнинг 66 (2,5 %) нафари олий тоифали, 259 (9,9 %) нафари биринчи тоифали, 992 (38,0 %) нафари иккинчи тоифали, 1292 (49,5%) нафари мутахассис ўқитувчилардир.\n2019-2020 ўқув йилида умумтаълим мактабларини жами 2209 нафар ўқувчилар битириб, уларнинг 332 нафари талабалик ҳуқуқига эга бўлишди.\nТумандаги умумий ўрта таълим мактаб-ларининг 2019-2020 ўқув йили битирув-чиларини ОТМга кириши ва бандлиги кўрсаткичи қуйидигича:\nБитирувчилар сони - 2209 нафар;\nОТМга кирганлар - 219 нафар (9,9%);\nТехникумларга кирганлар - 137 нафар;\nСупер контракт асосида кирганлар - 99 нафар;\nИшга жойлашганлар - 543 нафар;\nЖами бандлиги таъминланганлар - 44 % ни ташкил этади.\nБандлиги таъминланмаганлар - 1199 нафарни ташкил этади, улар ишга жойлашиш жараёнида.\nОТМ га қамраб олиш бўйича юқори кўрсаткичга эга бўлган 5 та умумтаълим мактаблари қуйидагилардан иборат:\n52- ИДУМ - 66,7 %\n25- мактаб - 26,1 %\n17- мактаб - 25 %\n21- мактаб - 24,3 %\n35- мактаб - 18,4 %\nШунингдек, ОТМ га қамраб олиш бўйича энг паст натижа кўрсатган мактаблар 5 тани ташкил этади. Булар қуйидагилар:\n10- мактаб - 2,2 %\n1- мактаб - 2,3 %\n39-мактаб - 2,4 %\n24- мактаб - 2,6 %\n2,6-мактаблар 2,7% ни ташкил этади.\nҚуйидаги номлари кўрсатилган 5 та (20, 23, 27, 36, 57) мактабларда ОТМга қамров бўлмаган.\nШунингдек, 2020 йилда Республика бўйича мактабларни 4 та индикатор бўйича Миллий рейтинги аниқланди. Бунда тумандаги 6 та мактаблар (1, 3, 4, 55, 56, 57 -мактаблар) Миллий рейтингда иштирок этишди ва вилоят бўйича Оқдарё тумани 4-ўринни эгаллади.\nКоронавирус пандемияси туфайли Ўзбекистонда ҳам карантин эълон қилинганлиги таълим жараёнига ўз таъсирини кўрсатди. Лекин шундай бўлишига қарамай, тумандаги бир қатор таълим муассасалари таъмирланиб, замонавий кўринишга эга бўлди.\n2020 йилда Инвестиция давлат дастури бўйича 1 та 5-мактаб филиалининг 60 ўринли биноси реконструкция қилинди (534 миллион сўм). 2020 йил “Инқирозга қарши Давлат дастури жамҚармаси маблаҚлари” ҳисобидан 1 та 47 мактабининг 784 ўринли биноси мукаммал таъмирланди.\nШунингдек, мактабларнинг куз-қиш мавсумига тайёрларлик даражасидан келиб чиқиб, 21 та (1, 2, 4, 5, 6, 7, 20, 23, 24, 25, 26, 37, 38, 39, 40, 41, 42, 45, 48, 52, 54)- умумтаълим мактаблари табиий газ билан иситилади.\nҚолган 36 та ( 3, 8, 9, 10, 11, 12, 13, 14, 15, 16, 17, 18, 19, 21, 22, 27, 28, 29, 30, 31, 32, 33, 34, 35, 36, 43, 44, 46, 47, 49, 50, 51, 53, 55, 56, 57) умумтаълим мактаблари кўмир ёқилғиси билан иситилади.\n2020-2021 ўқув йилида куз-қиш мавсуми учун жами 195 тонна кўмир ва 593 тонна брикет (жами 788 тонна) кўмир ёқилғиси олиб келинди ва мактабларга тарқатилди. Куз-қиш мавсуми учун 10, 17, 24, 37, 39- умумтаълим мактабларига иссиқлик қозонлари янгидан ўрнатилди. Ажратилган маблағ саксон миллион беш юз минг сўмни ташкил этади.\n17, 39-умумий ўрта таълим мактабининг иссиқлик тизими тўлиқ таъмирдан чиқарилди. 39-умумтаълим мактабига 100,0 (юз миллион ) сўм маблағ, 17-умумтаълим мактабига 55,0 (эллик беш миллион) сўм маблағ сарфланди. 2, 3, 10- умумтаълим мактабининг эшик ва ромлари АКФА эшик ромларига алмаштирилди.\nШунингдек, ҳожатхоналар қуриш учун 636,0 млн. сўм ажратилган. Шундан: 4, 9, 10,13, 19, 23, 29, 30, 39, 51-умумтаълим мактабларининг ҳожатхоналари таъмир-ланди. 1, 7, 22, 45, 53-умумтаълим мактабларига янгидан ҳожатхона қурилди. 22-мактабнинг ҳожатхонасидаги қурилиш ишлари 80 %га бажарилган.\nПандемия шароитига қарамасдан, барча таълим муассасаларининг янги ўқув йилига тайёргарлик фаолияти халқ депутатлари туман кенгаши томонидан ўрганиб чиқилди ва тегишли тавсиялар берилди. Онлайн дарс жараёнлари 15 сентябрдан бошланди. Халқ депутатлари туман Кенгашининг 2020 йил сентябрдаги сессияси қарорига асосан коронавирус пандемияси сабабли туман-даги мактабларда анъанавий дарслар босқичма-босқич бошланиши белгилаб олинди. Биринчи навбатда бошланғич синфларда, сўнгра юқори синфларда дарслар бошланиши кўзда тутилди.\nТуман санитария-эпидемиологик ва осойишталик марказининг хулосаси асосида жорий йилнинг 14-30 сентябрь кунлари тумандаги барча мактабларда 1-4-синфларда анъанавий тарзда ўқишлар бошланди. Шунингдек, ота-оналарнинг хоҳиш истаклари асосида юқори синфларда ҳам босқичма-босқич анъанавий дарс жараёнларига ўтилди. ўқув йилининг 2-чорагидан бошлаб барча мактабларда тўлиқ анъанавий дарсларга ўтилди. Анъанавий дарслар бошланган бўлса-да, онлайн ва телевизион дарслар параллел равишда давом этмоқда. Шуни ҳам таъкидлаш жоизки, барча мактабларда анъанавий дарслар бошланишдан олдин, уларга барча керакли воситалар етказилди. Жумладан, 92 дона пирометр (масофадан ҳарорат ўлчагич), 2676 литр антисептик воситаси ва 25 минг 830 дона тиббий ниқоблар ҳамда (100 миллиграмлик) Прогрен, 151 дона флаконда дезинфекция воситалари умумтаълим мактабларига етказилди.\nШунингдек, умумтаълим мактабларида фаолият кўрсатаётган педагоглар, ходимларни гриппга қарши эмлаш ишлари бепул ўтказилди. Энг қувонарлиси, пандемия туфайли бутун дунёда молиявий инқироз бўлаётганлигига қарамай, ҳукуматимиз томонидан таълимга қаратилаётган эътибор аҳамиятлидир. Жумладан, охирги уч ойда Президентимиз томонидан соҳа вакиллари билан 3 марта йиғилиш ўтказилиб, таълим соҳасини ривожлантириш юзасидан бир қатор қарор лойиҳалари муҳокама қилинди.\nПедагогларнинг ўз устида ишлашлари учун кенг имкониятлар яратилди, уларни доимий рағбатлантириш тизими жорий этилди. Мактаб битирувчилари ўқишни давом эттиришлари учун ОТМ квоталарини кўпайтириш, ўқишга кира олмаган битирувчиларни иш билан таъминлаш юзасидан чора-тадбирлар белгилаб олинди. Таълим муассасалари рейтинги шакллантирилиб, юқори натижага эришган муассаса ўқитувчилари ҳар йилда санаторияларда дам олишлари ҳам кўзда тутилган.\nМуҳтарам Президентимизнинг юқори-даги Фармон ва Қарорлари ижросини таъминлашда ҳамда умумтаълим мактаб-лари педагогларининг жамиятимиздаги мавқеини кўтаришда, таълим сифат-самарадорлигини янада оширишда, олий таълим муассасасига ўқишга кира олмаган битирувчиларни иш билан таъминлаш ва уларни қўллаб-қувватлашда туман ҳоким-лиги ва туман Кенгаши депутатлари амалий ёрдам беришса, кўзланган мақсадимизга албатта эришамиз, деган умиддаман.\nХалқ депутатлари Оқдарё тумани Кенгашининг 17 сессияси ўтказилди


Макрон Ниццадаги ҳужумга муносабат билдирди | Qalampir.uz\nМакрон Ниццадаги ҳужумга муносабат билдирди\nОлам\t30 Октябрь 22:24 12446\nКеча, 29 октябрь куни пичоқ билан қуролланган шахс Ницца шаҳридаги черков ёнида одамларга ҳужум қилиб, уч кишини ўлдирганидан сўнг Франция Президенти Эммануэль Макрон халққа мурожаат билан чиқди.\nФранция раҳбарининг таъкидлашича, мамлакат яна “исломий террористик ҳужумга” дуч келган.\n“Ниццадаги Нотр-Дам черкови ёнида бизнинг уч нафар фуқаромиз ҳалок бўлди”, дейди Президент.\nУ ҳужумдан бир неча соат ўтгач Ниццага етиб келган. Макронга Ички ишлар вазири Жеральд Дарманен ва Адлия вазири Эрик Дюпон-Моретти ҳамроҳлик қилган.\nПрезидент шунингдек, пайшанба куни Саудия Арабистонидаги Франция консуллигига ҳужум бўлганини айтиб ўтди. Макрон бутун миллат, католиклар, шунингдек, Ницца аҳолисига ҳамдардлик билдирди.\n“2016 йил ёзида Амел ота ўлдирилганидан сўнг мамлакатимизда католиклар яна Барча авлиёлар кунидан олдин ҳужумга учради. Мамлакатимизда динга эътиқод қилиш эркин бўлмагунча бутун Франция католиклар томонда ва улар билан туришда давом этади. Биз ўз қадриятларимизга, ўз еримиздаги эркин эътиқод имкониятига эга бўлганимиз ва ҳеч қандай террор руҳига берилмаслигимиз учунгина яна ҳужумга учрадик. Бугун яна бир бор аниқ айтмоқчиман: биз таслим бўлмаймиз”, деган Макрон.\nПрезидент сўнгги воқеалар фонида мамлакатда хавфсизлик чоралари кучайтирилишини эълон қилди. Хусусан, Барча авлиёлар куни (1 ноябрь – таҳр.) олдидан ҳокимият черковлар учун, таътилдан кейин эса мактаблар учун қўшимча ҳимоя ташкил қилади.\nБундан ташқари, давлат раҳбарининг сўзларига кўра, яқин келажакда қўшимча ҳарбий хизматчилар сафарбар қилинади: “Sentinelle” аксилтеррор операцияси доирасида уларнинг сони учдан етти мингга кўпаяди.\nФранциянинг аксилтеррор прокуратураси раҳбари Жан-Франсуа Рикар Ницца шаҳрида қуролли ҳужум уюштирган эркакнинг ёнидан топилган буюмлар ҳақида маълумот берди.\n“Ниццадаги Нотр-Дам черковига ҳужум қилган шахсдан пичоқ, Қуръон китоби ва иккита мобил телефон топилди”, дейди Франциянинг аксилтеррор прокуратураси раҳбари Жан-Франсуа Рикар.\nЧерков ичида қотил қолдирган сумка топилган. Унинг ёнида иккита пичоқ ётар бўлган. Аммо улар қотиллик учун ишлатилмаган.\nМаълумот ўрнида, Франциянинг аксилтеррор прокуратураси раҳбари Жан-Франсуа Рикар Ницца шаҳрида қуролли ҳужум уюштирган эркак асли тунислик бўлиб чиқганини айтган эди.\nЭслатиб ўтамиз, кеча, 29 октябрь куни Ницца шаҳридаги Нотр-Дам номли маҳаллий черков ёнида пичоқ билан қуролланган киши одамларга ҳужум қилди. Оқибатда уч киши қурбон бўлди. Улар орасида черков руҳонийси ҳам бор. Қурол билан тажовуз қилган шахс қўлга олинган.\n30 Ноябрь 18:33 37637\n30 Ноябрь 09:25 33145\n30 Ноябрь 21:20 29678\n30 Ноябрь 12:20 29480\n01 Декабрь 12:05 28197


“Зелений чай” томонидан ўтказилган акция ғолибларига совғалар топширилди\n19:01 / 18.12.2017\nФото: Зелений чай\nПойтахтимизнинг “Афсона савдо маркази”да 2017 йил 17 декабрь куни “Зелений чай” компанияси томонидан ўтказилган “Акция О”нинг тантанали тақдирлаш маросими бўлиб ўтди.\n“Акция О” ғолибларини тақдирлашнинг дастлабки босқичида Тошкент шаҳри ва Тошкент вилояти ғолиблари, ҳомий ташкилот вакиллари, акция ташкилотчилари ҳамда оммавий ахборот воситалари иштирок этдилар. Акцияни ўтказишдан кўзланган асосий мақсад, юртимиз иқтисодиётига ҳисса қўшиш, яъни кичик бизнес субъектлари ҳамда тадбиркорлик фаолияти ривожига кўмаклашишдан иборат. Акциянинг яна бир муҳим жиҳатларидан бири шундаки, у нафақат савдо ҳажмини ошириш, қолаверса, узоқ йиллар давомида компания харидорига айланган истеъмолчиларни кундалик юмушларида асқатадиган керакли маиший техникалар билан мамнун қилишдан иборат.\nТадбир ҳақиқий маънодаги янги йил байрамига айланиб кетди. Ушбу кун нафақат ғолибларни тақдирлаш, қолаверса, йиғилганларга байрам кайфиятини улашиш билан ҳам аҳамиятли бўлди. Айниқса, элимиз ардоғидаги санъаткорлар, Ўзбекистон халқ артисти Юлдуз Усмонова ва Ўзбекистонда хизмат кўрсатган артист Илҳом Фармоновларнинг ташрифи маросимга янада кўтаринкилик олиб кирди ва шубҳасиз ғолибларга икки карра қувонч улашди. Шунингдек, акция ғолибларини тақдирлашдан ташқари, келган меҳмонлар учун бошловчилар Дилноза Кубаева ва Нодиршоҳлар томонидан қизиқарли викториналар ўтказилиб, уларга ҳам компания томонидан чангютгич ва дазмол каби қимматбаҳо буюмлар совға қилинди.\n“Акция О”га ўхшаш узоқ муддат давом этувчи ва катта соврин жамғармасига эга промоакция Ўзбекистонда илк бор “Зелений чай” компанияси томонидан ўтказилмоқда. Акция соврин жамғармасининг ҳажми 1000 та автомат кир ювиш машинаси, 6 000 та дазмол, 2 000 та чангютгич ва 3 000 000 та 250 граммли “Зелений чай” кир ювиш кукунидан иборат бўлиши кўзда тутилган. Бугунга қадар биргина Тошкент шаҳри ва вилояти бўйича жами 150 тадан ортиқ маиший техника воситаси ва 8000 та 250 граммлик кир ювиш кукуни ғолиблари аниқланди.\nКомпания ходимининг таъкидлашича, “Акция О”ни рўёбга чиқариш учун компания мутасаддилари икки йил давомида керакли мутахассис ва маълумотларга асосланган ҳолда тайёргарлик кўришган. Акция ўзининг самарали натижасини кўрсатиши ва бу халқимизни хурсанд қилишига ишонч билдирмоқда. Акция ташкилотчилари томонидан ўтказиладиган совға топширишнинг кейинги босқичларида вилоят ғолибларини тақдирлаш режалаштирилган. Бу жараён барча вилоятларда, яъни ҳар бир ғолибнинг ўзи яшайдиган ҳудудга бориб амалга оширилади.


Дезинфекцион туннелларга сарфланган маблағлар энди нима бўлади? - Халқ сўзи\n14:40 18 Сентябр 2020 Жамият\nДезинфекцион туннеллар самарасизми, унга сарфланган маблағлар энди нима бўлади?\nУшбу саволга Коронавирусга қарши кураш штаби аъзоси, республика бош санитария инспектори Нурмат Отабеков жавоб берди\n"Дезинфекцион туннеллар АҚШ, Россия, Францийа давлатлари сингари кўплаб давлатлар қаторида Ўзбекистонда ҳам узоқ муддат давомида қўлланиб келинди.\nДезинфекцион туннелларда вируслар, жумладан коронавирус ва бошқа микроорганизмларни нобуд қиладиган дезинфекция воситалари ишлатилади.\nРеспублика махсус комиссия қарорига кўра ҳозирги кунда бинолар ва бошқа объектларга кираверишда дезинфекцион туннеллар ўрнатиш тўхтатилди. Ушбу қарор Жаҳон соғлиқни сақлаш ташкилотининг тавсиясига кўра қабул қилинди.\nОлимлар, вирусологлар томонидан ўтказилган тадқиқотлар асосида дезинфекцион туннеллари орқали дезинфекция ўртача 5-30 секундни ташкил этиб, вирусларни инактивация қилиш учун бу вақт етарли эмас деган хулосага келинди.\nҲозир ҳам баъзи давлатларда хусусан Италия, Цингапур, Малайзияда ҳам дезинфекцион туннеллардан фойдаланишга рухсат берилган.\nКоронавирус касаллиги ташхиси, даволаш усуллари ва профилактикаси қаратилган тадбирлар такомиллашиб бормоқда.\nШу пайтгача ЖССТнинг ҳам аниқ таклифлари йўқ эди. Ҳатто коронавирус касаллигига чалинганларни даволаш бўйича протоколлар ҳам мунтазам ўзгариб борди ва Ўзбекистонда шу кунга қадар 6 та даволаш протоколи амалиётга киритилди", дейди мутахассис


ЎЗБЕКИСТОН—КОРЕЯ: ФОЙДАЛИ ВА ЎЗАРО МАНФААТЛИ УЧРАШУВ\nЎзбекистон Республикаси Ахборот технологиялари ва коммуникацияларини ривожлантириш вазирлигида Корея Ахборот технологиялари саноатини ривожлантириш бўйича Миллий агентлиги (NIPA) президенти Юн Жонг Лок билан учрашув бўлиб ўтди.\nNIPA делегацияси пойтахтимизда бўлиб ўтаётган очиқ ва эркин дастурий таъминот маҳсулотларига бағишланган Ўзбек-Корея форуми муносабати билан юртимизга ташриф буюрган.\nУчрашув давомида очиқ ва эркин дастурий таъминот маҳсулотлари саноатини ривожлантиришнинг халқаро тенденциялари, унинг жамият ривожидаги аҳамияти муҳокама қилинди. Жумладан, очиқ дастурлардан электрон ҳукумат тизими ҳамда таълим жараёнида фойдаланишнинг муҳим жиҳатлари қайд этилиб, томонлар мазкур йўналишдаги ҳамкорликни кенгайтириш тўғрисида фикр-мулоҳазаларини билдирдилар.\nШунингдек, меҳмон Ўзбекистонда ахборотлаштириш, “электрон ҳукумат” тизимини жорий қилиш, жамият ҳаётида замонавий ахборот-коммуникация технологияларининг татбиқ этилишига оид маълумотлар билан таништирилди.\nNIPA Миллий агентлигига 1998 йилда асос солинган бўлиб, муассаса давлат ташкилоти ҳисобланади. Ушбу давлат органи Корея Республикасида дастурий таъминот маҳсулотлари саноати ҳамда ахборот технологиялари соҳаси ривожланиши учун масъул ҳисобланади.


Ван Гаал Ҳутнинг Феллайнига ишлатган қўполлигини тасвирлаб бериш учун мухбирнинг сочини тортқилади - Спорт UZ - Скачать музыку бесплатно новинки музыки 2016-2017\n«Манчестер Юнайтед» жамоаси бош мураббий Луи ван Гаал «Лестер»га қарши ўйиндан кейин берган интервьюси давомида рақиблар футболчиси Роберт Ҳут томонидан ўз шогирди Маруан Феллайнининг сочини тортиш орқали қўполлик ишлатилганидан ёзғирди. «Ўйин ҳаками бугун қийналди. Ўша вазиятда Ҳутнинг Феллайнига қарши нима қилганини кўрдингизми? Бу ахир пенальтимасмиди? Сочларинги мана бундай қилиб оғритиб тортишганда албатта норози бўласанда», дея мухбирнинг сочларидан тортқилаб ушлаган ўша вазиятни кўрсатиб бериш учун ван Гаал. - деб хабар бермоқда Stadion.uz нашри.


15 сентябрь куни “Ўзбекнефтгаз” акциядорлик жамияти раҳбарияти компаниянинг бош офисида “ONGS Videsh» (Ҳиндистон) компанияси вакиллари билан учрашув ўтказдилар. Бу ҳақда акциядорлик жамиятиматбуот хизмати хабар берди.\nУнда икки томонлама ҳамкорликни ривожлантириш бўйича янги қадамлар муҳокама этилди.\nХорижий делегация таркибига бош вице-президент, “ONGC Videsh” раҳбари Пахи Ажит Кумар, бош менежер ва геология бўлими бошлиғи Жозеф Татачери Бобби ва геофизик Амит Кумар кирган.\nУчрашувда “Ўзбекнефтгаз” акциядорлик жамияти бошқаруви раисининг биринчи ўринбосари Улуғбек Сайидов компания ушбу учрашувга Ҳиндистоннинг нефть ва газни қидириш ва ишлаб чиқариш бўйича йирик компанияси ҳисобланмиш “ONGS Videsh” компанияси билан бизнес алоқаларни ўрнатиш имконияти сифатида катта аҳамият бераётганини таъкидлади.\nЎз навбатида Пахи Ажит Кумар “Ўзбекнефтгаз” акциядорлик жамияти раҳбариятига ушбу учрашувни ташкиллаштиргани учун миннатдорлик билдириб, ўзбек томони билан самарали ҳамкорлик қилишга умид билдирди.\nҲиндистон делегацияси аъзолари бугунги кунда Ўзбекистонда Президент Шавкат Мирзиёев раҳбарлигида бизнесни ривожлантириш ва хорижий инвесторларни қўллаб-қувватлашга қаратилган кенг кўламли ислоҳотларга юқори баҳо бердилар.\nҲиндистон томони Ўзбекистон Республикаси ҳудудида геологик-қидирув ишларига мўлжалланган инвестиция лойиҳаларида иштирок этишдан манфаатдорлигини билдирди. Пахи Ажит Кумар жаноблари Ҳиндистон томонининг “Ўзбекнефтгаз” акциядорлик жамияти томонидан амалга оширилаётган инвестицион лойиҳаларни ўрганишга тайёрлигини таъкидлади.\nУчрашув якунида томонлар икки томонлама самарали ҳамкорликни йўлга қўйишга умид билдирдилар.\nМузокаралардан сўнг “ONGS Videsh” компанияси делегацияси Нефть ва газ конлари геологияси ҳамда қидируви институтига ташриф буюрди.


...да чоп этилган 8:20 6 декабр 20218:20 6 декабр 2021\nЯман: 'Жуда расво' уруш марказидаги шаҳарда нималар бўлмоқда?\nБи-би-сининг Яқин Шарқ бўйича муҳаррири, Яман, Мариб\nУруш Саудия Арабистони валиаҳд шаҳзодаси Муҳаммад бин Салмоннинг хориждаги биринчи уруши бўлди. У тез ва осон ғалабага умид қилган эди, аммо Яман яна хорижий кучлар учун ботқоққа айланди. Уруш марказидаги Мариб эса, унинг бор ваҳшати билан тўқнаш келди.\n...да чоп этилган 8:40 10 ноябр 20218:40 10 ноябр 2021\nАфғонистон: минглаб одам ўзини контрабандачилар қўлига топширмоқда - Видео\nБи-би-сининг Кобулдаги мухбири Секундар Кермани Афғонистоннинг Покистон ва Эрон чегарасига яқин Заранжда бўлиб, Афғонлар қандай қилиб ватанидан чиқиб кетишга уринаётганларини ўрганди.\n...да чоп этилган 7:02 1 ноябр 20217:02 1 ноябр 2021\nСекс ва ёшлар: Эронда никоҳсиз туғилган болаларни нима кутади?\nЭронда оқ никоҳлар ҳақида расмий маълумот йўқ. Аммо улар тобора кўпайиб бормоқда ва муросасиз режим ичидаги тиканга айланган.\n...да чоп этилган 15:10 27 октябр 202115:10 27 октябр 2021\nЭрон пойтахти Теҳронда Афғонистонга қўшни давлатлар ташқи ишлар вазирларининг иккинчи анжумани бўлиб ўтди.\n...да чоп этилган 12:03 23 август 202112:03 23 август 2021\nБешинчи тўлқин: Ўз вакцинасига ишонган Эронда 100 мингдан кўп одам Ковиддан ўлди - Коронавирус\nЭронда Ковид-19 яна бош кўтармоқда. Ғарбда ишлаб чиқарилган вакциналарни олмаган Эрон ҳалокатли бешинчи тўлқин қаршисида қолмоқда. Ҳозиргача коронавирусдан ўлган эронликлар сони 100 мингдан ошиб кетган.


Юмшоқ баҳор шабадаси жажжи қизалоқларнинг жамалак сочларини силаб-сийпаб, дарахтлар шохини силкитиб рақсга чорлаган, зилол сув юзини жимир-жимирлатиб ўйноқлаб турган кун.\nЯнги туғилган қўзичоқлар оналарининг пинжига тиқилиб, улоқчалар эса кўзни яшнатиб бир-бирлари билан қувлашмачоқ ўйнашмоқда. Бўталоқлар меҳрибон оналарини маза қилиб эмиш билан овора. Майсаларнинг ипори димоғни қитиқлайди, найсон ёмғири одамга ўзгача ҳузур бағишлайди.\nАна шундай кунларнинг бирида янги ой туғилди. Бу аввалгиларидан анча фарқ қиларди. Биринчи кунидаёқ ўн тўрт кунлик тўлин ойдек нур таратиб, тоғу тошга, гулу гиёҳга, ҳайвоноту набототга, инсу жинсга порлоқ нурини бирдай, аямай соча бошлади. Ундан мушку анбар ҳидидан-да хушбўйроқ муаттар ҳид анқиб турар, бу бўйни таърифлашга инсоният тили мутлақо ожиз. Унинг зиёсидан машриғу мағриб ёришди. Ҳатто Шомдаги Бусро қасрлари ва ундаги осмонга бўй чўзиб турган туяларнинг бўйни яққол кўринди. Одамлар шу куни самодаги юлдузларни шунчалик аниқ ва яқин ҳолда кўрганидан устиларига сочилиб тушишидан хавфсирашди.\nОйни илк бор кўрган киши Аллоҳга илтижо ила унинг қадри буюк, нуқсонсиз, олийҳиммат, ҳар томонлама комил бўлишини сўраб дуо қилди. Унга ўзига ярашган янги бир исм берди. Бошқалар бундай исмни олдин эшитмаганлари боис ҳайрон қолишганида, бу унга тушида илҳомлантирилганини айтиб қўя қолди.\nЎша заҳоти унинг нури курраи заминнинг қоқ ўртасида жойлашган Масжиди Ҳаромдаги Каъбатуллоҳ ичига киришга ҳам улгурди. Унинг нурига дош беролмасдан бутун бутлар юзтубан бўлди. Баъзисининг аъзоси синган бўлса, айримлари ерга чилпарчин бўлиб сочилди.\nОй балқиган кун инсоният душмани Иблис алайҳил лаъна наъра тортиб инграб юборди. Унинг уввос солиб йиғлаганига осмону фалак гувоҳ бўлди.\nМадоин шаҳрида Эрон ҳукмдори Кисронинг Эрон салтанати, Византия қудратию Хитойнинг довруғи бўлмиш сарой тўсатдан силкиниб, ўн тўрт устуни йиқилиб, мустаҳкамликда тенги йўқ тахти вайрон бўлди.\nИстахрабод шаҳридаги форсларнинг ибодатхонасида минг йилдан бери ўчмай турган куфр олови ўз-ўзидан сўнди. Сава кўли бир зумда қуриди, Самова дарасидаги сув ўзанидан тошиб кетди, Эроннинг энг буюк ҳукмдори Мобизон тушида бир сурув араб туялари ва араб отларининг Дажла дарёсини кечиб Эрон тупроқларига тарқалганини кўрди. Аммо бу ажабтовур туш таъбирини айтиб берадиган киши топилмади.\nЯҳудий савдогарлардан бири ой ҳақида эшитиб, уни кўрмасдан тўлиқ таърифлаб берди. Уни кўрганда эса ҳасад ўтида ёниб, ҳушидан кетиб, дод солиб ерга қулади. Унинг овозига атрофдагилар тўпланишди. Ҳушига келиб, ойнинг таърифу тавсифи то қиёматгача тилдан тилга кўчиб, қалбларда мустаҳкам жой олишини сўзлаб берди.\nСувайба исмли чўри ўз хожасига янги чиққан ойнинг хабарини берганида, хожаси шодликдан ўша заҳоти ундаги чўрилик тамғасини олиб, озодлик хатини қўлига тутқазди.\nБалқиган ой баракасидан баъзи оилаларнинг қорни нонга тўйиб, хонадонларга қут-барака кириб, яйловлар яшил гиламга бурканиб, чорвалар ялтираб семира бошлади. Шу пайтгача туғишидан умид узилган қўй ва эчкилар икки-учтадан туғди. Чорва эгалари уларнинг сутларини соғиб улгурмай қолди.\nБундан кўплар хафа бўлди. Чунки ҳақиқат ҳаммага ҳам бирдек ёқавермайди. Унинг нуридан баҳраманд бўлганлар тўғри йўлда, хилоф йўлни тутганлар залолатда қолди.\nУ туғилганда денгиз тубидаги балиқлар рақсга тушди, осмондаги қушлар турнақатор бўлиб тизилди, сайроқи булбуллар шундай хониш қилдики, тоғу тошлар кўз ёши тўкди, гулу райҳонлар ҳиди оламни тутди. Унга бўлган муҳаббат чексиз, таърифлашга эса тил ожиз.\nБу ойнинг туғилганига ўн тўрт аср бўлди. Ҳали ҳануз ўз нури ва меҳри ила оламни чароғон этиб турибди. Ўйлаганингиздек, у пайғамбарлар сўнггиси, уммат шафоатчиси Муҳаммад соллаллоҳу алайҳи ва саллам эдилар.\nУммат бу ойнинг нуридан тўғри йўлни топди, ҳақиқатни англаб етди, ҳаётда қандай яшаш кераклиги ҳақида тўғри хулосага эга бўлди. Бундай тўлин ойни биз умматлар учун неъмат қилиб берган Зотга қанча қуллик қилиб, шукрона айтсак, шунчалар оз.\n1019 марта ўқилди\nДругие материалы в этой категории: « Дўзах харом қилинган кишилар\tИсломда суннатга эътибор. »


Исломда салаф деганда хадисларга кўра Пайғамбаримиз (с.а.в.) замонида хамда ундан кейинги икки даврда яшаган мусулмонлар тушунилади. Шунга кўра ислом уламолари сахобий, тобеин ва табаъ тобеин яъни илк мусулмонларни салафи солих яъни солих аждодлар деб хисоблашда якдилдирлар, улардан кейинги даврларда яшаган мусулмонларга нисбатан салаф ёки салафийлар тушунчаларини ишлатиш мумкин эмас.\nСўнгги йилларда салаф солихларга эргашиш шиорини ниқоб қилиб олган, мусулмон жамиятларини илк ислом даври холатига қайтаришни тарғиб қилувчи мутаьассиб сохта салафийлар пайдо бўлганини алохида қайд этиш лозим.\nМутаасиблик кўринишларидан бўлган сохта салафийлик шаклланишининг тарихий илдизлари аслида илк ислом давридаги ижтимоий маънавий мухит билан боғлиқ. Хусусан VIII аср охири ва IX аср бошларида Қуръоннинг яратилганлиги хақидаги ғояни байроқ қилиб олган мўътазила оқими вужудга келган эди. Сохта салафийларнинг Пайғамбаримиз (с.а.в)га хурматсизлик қилиши у зотнинг ота-оналарини кофирликда айблашларида хам яққол кўринади. Вахоланки барча диний манбааларда Пайғамбаримиз (с.а.в)нинг аждодлари хурматга сазовор ва юксак фазилатга эга бўлгани қайд этилган. Хатто у салафийларнинг онгида “Чунки бу тана унинг мушрик ота-онасининг бир бўлагидир” деб эътиқод қилишиб, Пайғамбар ўлди энди унинг жасадидан фойда йўқ дейишиб у зотнинг қабри зиёратидан ва тавассул қилишдан маъно йўқ деган эътиқодларни олдинга сурган.\nСохта салафийларнинг динимиз асосларини бузишда изчил эканликларини алохида қайд этиш лозим. Аслида Аллохнинг каломи Қуръонда баён қилинадики “Эй инсонлар дархақиқат биз сизларни бир эркак (одам) ва бир аёл (хавво)дан яратдик хамда бир-бирингиз билан танишишингиз учун сизларни (турли-туман) халқлар ва қабила, элатлар қилиб қўйдик. Албатта Аллох наздида энг азизу мукаррамроғингиз тақводорроғингиздир. Албатта Аллох билувчи ва хабардор зотдир” (Хужурот сураси 13-оят).\nДинимизда манашу хақиқатни баён қилиш орқали инсонларни бирликда ва хамжихатликда яшашга даъват этилади. Айни пайтда динимиз бизларни ўзаро ихтилоф қилишдан ва тафриқага бўлинишимиздан қайтаради. Зеро ихтилоф ва тафриқа инсонларни бир-биридан узоқлаштириб, фитналарга сабабчи бўлади.\nДемак кўзи қаро фарзандларимизни онги захарланиб, ғоясида адашиб, ватанга ва динга хойин бўлиб, фитнага сабабчи бўлиб қолишликларидан Аллох ўзи панохида асрасин!\nКиритилган вақти: 23/11/2021 11:03; Кўрилганлиги: 20\nМатериал манзили: https://savad-ul-azam.uz/islam/movements/soxta-salafiylik-haqida\nЧоп этилган вақт: 06/12/2021 23:27


Жамият Archives - UzAnalytics\nСурат манбаси: gymnastic.by\nСурат манбаси: kun.uz, фото: guldu.uz\nСурат манбаси: анти-спид27.рф\nМамлакатларимиздаги кўплаб муаммоларнинг сабабчиси коррупциядир. У жамиятни, давлат билан муносабатларни емиради, ҳаётимизга транзакция харажатларини юклайди, таълим, соғлиқни сақлаш ва ижтимоий хизматлар сингари муҳим соҳалар ривожланишига йўл бермайди. Ниҳоят, у халқаро…\nПолиция нима дегани ва нега уни ислоҳ қилиш керак? «ПостСоветистон» лойиҳасида Марказий Осиё мамлакатлари жамиятлари, иқтисодиёти ва маданиятидаги чуқур, аммо ҳар доим ҳам тушунарли бўлмаган ўзгаришлар муҳокама қилинади. Турли соҳаларда фаолият…


Қишки олимпиадада қарийб 300 кишига норовирус юқди\nҚишки олимпиадада қарийб 300 кишига норовирус...\n19.02.2018 09:39 0 381\nЖанубий Кореянинг Пхенчхан шаҳрида бўлиб ўтаётган қишги олимпиадада норовирус билан касалланганлар сони ошмоқда. Бу ҳақда олимпиада ўйинлари ташкилий қўмитаси вакили Сун Баик Ю РИА Новостига хабар қилди.\nМаълумот ўрнида айтиш мумкинки, норовирус овқат ёки сув орқали юқади ва ўткир ошқозон-ичак инфекциясига олиб келади.\nОлимпиадада норовирус билан касалланганлар сони 275 кишига етди. Уларнинг 225 нафари тузалиб кетган, 53 киши эса карантинда.\nХабарда айтилишига кўра, вирус асосан олимпиада ташкилотчилари ва кўнгиллилар орасида тарқалган. Спортчилар орасида фақат 2 нафар Швейцариялик атлетга юққан.\nЭслатиб ўтамиз, қишги олимпиада ўйинлари 9 февралдан 25 февралга қадар давом этади.\nОлимпиада ўйинлари бошланишига бир неча кун қолганда спорт мажмуалари қўришлаш хизмати ходимлари орасида ушбу касаллик тарқалгани ҳақида хабар қилинган эди. Ушбу кутилмаган вазият туфайли 1200 қўриқлаш ходимлари 900 нафар аскарлар билан алмаштирилган эди.\nҚишки Олимпиада норовирус


Умр дерлар буни... — Ishonch Gazetasi\nҲаётда шундай инсонлар бўладики, улар ўз касбига умрини, борлиғини бағишлайди. 40 йилдан бери масъул идораларда, жумладан, касаба уюшмалари тизимида самарали меҳнат қилиб келаётган Равшан Маҳамадалиев, ҳеч шубҳасиз, шу тоифага мансуб.\nРавшан акани иш жойидан кам топасиз. Гоҳ пойтахтимиздаги бирон-бир корхонада меҳнат муҳофазаси бўйича маъруза қилаётган чоғида учратсангиз, баъзан ободонлаштириш бошқармасида ходимлар қуршовида кўришингиз табиий. Ҳар қандай вазиятга холисона баҳо бериш, масалага оқилона ёндашиш унинг ҳаётий принципига айланган. Тошкент шаҳар касаба уюшма ташкилотлари бирлашмасида фаолият кўрсатувчи бу инсон меҳнат муҳофазаси бўйича ишларни такомиллаштиришда вақтини ҳам, ўзини ҳам аямайди.\n— Устозимиздан бирон марта «бу иш менинг қўлимдан келмайди, бу бизнинг бўлимга тааллуқли эмас» деган гапни эшитмаганман. У кишидан биз — шогирдлар кўп нарсаларни ўрганамиз, — дейди Илҳом Аъзамов.\nРавшан Маҳамадалиев сўнгги икки йил давомида 15 дан ортиқ ҳуқуқи бузилган меҳнаткашлар манфаатини ҳимоя қилиб, 40 дан зиёд суд мажлисида иштирок этган бўлса, деярли барчасида масала фуқаролар фойдасига ҳал этилгани эътирофга лойиқ. Равшан ака ходимлар билан рўй бераётган ҳар бир бахтсиз ҳодисани ич-ичидан ҳис қилади, уларга дилдан ачинади. Жабр кўрган инсонларнинг кўнглини кўтаришга ҳаракат қилади.\n— Меҳнат фаолиятимга 40 йил тўлибдики, ҳамон ўзимда чуқур масъулият ҳис қиламан, — дейди Равшан Маҳамадалиев. — Келгусида амалга оширадиган ишларимиз талайгина. Фуқароларимиз меҳнат муҳофазаси йўлида тинмай ишлашга, уларнинг муносиб меҳнат қилишига ўз ҳиссамни қўшишга интиламан.\nКасаба уюшма тизимида ишлаётган ходимлардан Равшан Маҳамадалиев ҳақида сўрасангиз, «фидойи», «нотиқ», «билимдон» дея алқаб кетишади. Ҳа, чиндан ҳам Равшан ака моҳир нотиқ, билимдон инсон. У кишининг ҳис-ҳаяжон билан қилган маърузалари кўпчиликда катта таассурот қолдирган. Бундан ташқари, жамоат, маҳалла-кўй ишларида ҳам фаол. Маҳалладаги тўй-ҳашам, маърака бу инсонсиз ўтмайди.\nРавшан Маҳамадалиев яқинда 60 ёшни қаршилайди. Узоқ йиллар давомида эл-юрт корига яраган, юртдошлари манфаатини ўз манфаатидан устун қўйган бу инсонга чиндан ҳам ҳавас қилса арзийди. Мазмунли умр кечираётган Равшан ака ўз фаолияти орқали ҳали кўп йиллар одамларга фойда келтиришига шубҳа йўқ.\nФоторепортаж: «Ислом Каримов – мустақил Ўзбекистон асосчиси» китоб-альбоми тақдимоти\nТомчида ҳаёт бор!\nКатта дунёнинг кичик суврати


БМТ Инсон ҳуқуқлари кенгаши Ўзбекистонни аяди\nБМТ Инсон ҳуқуқлари кенгаши Ўзбекистон ва Эронда инсон ҳуқуқлари мунтазам равишда поймол этилаётгани юзасидан билдирилаётган кўплаб айбловларга қарамай, бу давлатларда алоҳида текширув ўтказмайдиган бўлди.\nКенгаш президенти Луис Алфонсо де Алба инсон ҳуқуқлари ташкилотларини таажжублантирган мазкур қарорни 26 март куни тушдан сўнг эълон қилди.\n“Инсон ҳуқуқлари кенгаши ёпиқ мажлисда иккала давлатдаги вазият билан танишиб, Эрон Исломий Республикаси ва Ўзбекистондаги инсон ҳуқуқлари билан боғлиқ вазиятни текширишни тўхтатишга қарор қилди. Кенгаш аъзолари бу икки давлатга оид махфий қарорлар ва материалларни ошкор этишга ҳақли эмас”, - деди Луис Алфонсо де Алба, аммо қарор қабул қилинишига оид қўшимча тафсилотларга тўхталмади.\nБМТнинг қароргоҳи Женевада жойлашган бу ташкилоти инсон ҳуқуқлари бўйича олий идора бўлиб, бир йил аввал (2006 йил 15 март) ташкил этилган. Кенгаш аъзолари орасида инсон ҳуқуқларига риоя этмайдиган давлатлар сифатида эътироф этилганлари ҳам бор.\nХусусан, Ўзбекистон ва Эронни ёқлаб овоз берганлар орасида Озарбойжон, Бангладеш ва Зимбабве бор. Бу давлатларнинг ўзларида инсон ҳуқуқлари вазиятидан хавотир мавжуд. Ўзбекистон ва Эрон бўйича алоҳида текширув ўтказишни талаб қилганлар орасида эса Франция ва Аргентина кабилар озчиликни ташкил этди.\nАҚШ БМТнинг инсон ҳуқуқлари вазияти шубҳали бўлган давлатларни ўз ичига олган Инсон ҳуқуқлари кенгаши тузилишига бошиданоқ қарши бўлиб келган ва бугунга қадар кенгаш таркибига кирмаган. АҚШ БМТнинг мазкур идорасидан яна бир бор ҳафсаласи пир бўлганини билдирди.\nАҚШнинг Женевадаги миссияси матбуот вакили Брукс Робинсон: “Бу қарордан АҚШнинг ҳафсаласи жуда пир бўлди. Эрон мисолида бу қарор мамлакатдаги инсон ҳуқуқлари вазиятини қоралаб овоз берган БМТ Бош ассамлеясининг нуқтаи назарига мутлақо тескари. Ўзбекистонга нисбатан ҳам Бош ассамблея айни фикрда. Шунинг учун кенгаш бу давлатлардаги инсон ҳуқуқлари билан боғлиқ аянчли вазиятни кўриб чиқишга қодир бўлмаганидан афсусдамиз. Бу янги кенгашнинг ҳафсалани пир қиладиган ташкилот бўлганига яна бир далилдир”, – деди.\nБМТ Инсон ҳуқуқлари кенгаши қарори Ўзбекистон ва Эрондаги инсон ҳуқуқлари билан боғлиқ аҳвол алоҳида синчковлик билан ўрганилмаслиги ва табиийки, кенгаш томонидан танқид этилмаслигини англатади.\n“Ҳьюман райт уотч” ташкилотининг Марказий Осиё ва Европа давлатлари бўйича директори ўринбосари Рэйчел Денбер кенгаш қарори бу давлатлар раҳбарларини мутлақо нотўғри хулоса чиқаришга етаклашини айтади.\n“Бу қарор Эрон ва Ўзбекистонни уларнинг репрессив сиёсатлари учун тақдирлайди ва кенгашнинг ишончлилигини синайди. Агар даҳшатли қирғинни уюштириб, ўтган икки йил давомида фуқаролик жамиятини бостириб келаётган давлат шу тариқа тақдирланса, бу кенгаш қарор қабул қилиш жараёнида жиддий муаммоларга эгалигини кўрсатади. Фикримизча, кенгаш ишончдан мутлақо ажралиб қолмаслиги учун Эрон ва Ўзбекистон масаласини дарҳол қайтадан кўриб чиқиши шарт”, – деди Р.Денбер.


Шавкат Мирзиёев нархлар кескин ошиб кетишига...\n14.08.2019 21:41 0 8297\n14 август куни ўтган йиғилишда президент Шавкат Мирзиёев нархларнинг кескин ошиб кетишининг олдини олиш масаласига алоҳида эътибор қаратган. Бу ҳақда президент матбуот хизмати хабар берди.\nДастлабки 6 ойда инфляция 5,6 фоизни ташкил қилиб, прогноз кўрсаткичларидан ошмаган. Лекин тарифлар ва нархлар босқичма-босқич бозор механизмларига ўтаётгани боис мутасаддиларга инфляция ўсишининг олдини олиш бўйича зарур чоралар кўриш топширилган.\nАвгуст ойи бошида ўтказилган йиғилишда кичик бизнес ва хусусий тадбиркорликни ривожлантириш масаласи атрофлича муҳокама қилиниб, бу борада янги тизим жорий этиш белгиланган эди. Иқтисодиёт ва саноат вазирлиги ҳузурида Кичик бизнес ва тадбиркорликни ривожлантириш агентлиги ташкил этилиб, унга Тадбиркорликни қўллаб-қувватлаш жамғармаси, тижорат банклари ва суғурта компаниялари бириктирилганди.\nЙиғилишда давлат раҳбари ушбу янги тизимни жойларда жорий этиш орқали кенг аҳолини тадбиркорликка жалб қилиш, уларнинг бандлиги ва даромадини ошириш зарурлигини айтган.\n– Охирги бир йилда ялпи ички маҳсулот таркибида саноат улуши 26 фоиздан 30 фоизга етган бўлса-да, бу биз бошлаган ислоҳотлар кўламига нисбатан ҳали етарли эмас, – деган Шавкат Мирзиёев.\nЖорий йил охирига қадар Навоий кон-металлургия комбинатида 25 та, “Ўзэлтехсаноат”да 18 та, “Ўзавтосаноат”да 7 та, Олмалиқ кон-металлургия комбинатида 5 та инвестиция лойиҳаси бўйича янги қувватлар ишга туширилишини жадаллаштириш бўйича тавсиялар берилган.\nЖорий йилнинг биринчи ярмида мамлакат ялпи ички маҳсулоти 5,8 фоиз, саноат маҳсулотлари ишлаб чиқариш ҳажми 6,9 фоиз ўсган. Маҳаллий бюджетлар ихтиёрида 2,6 триллион сўмдан зиёд ёки ўтган йилнинг мос даврига нисбатан 1,5 баробар кўп маблағ қолдирилган. Бюджет даромадлари қарийб 51 триллион сўмни ёки прогнозга нисбатан 109 фоизни ташкил этган.\nШавкат Мирзиёев нарх-наво


Ҳокимлар чиқарган қарорларнинг 42 фоизи ноқонуний деб топилди\n29 октябр 2020, Тошкент вақти: 12:40\nСенат раиси масъул ходимларнинг ҳуқуқий саводхонлигини оширишни тавсия қилди.\nЎтган йили судларда ҳокимларнинг қарорлари билан боғлиқ уч мингга яқин иш кўриб чиқилди ва ҳокимлар чиқарган қарорларнинг 42 фоизи ноқонуний деб топилди.\nБу ҳақда Сенат раиси Танзила Норбоева Олий Мажлис йиғилишида маълум қилди.\n“Судлар томонидан кўрилган уч минг ишдан деярли ярмида, яъни 1255 ҳолатда ҳокимларнинг қарорлари ноқонуний деб топилган. Ҳокимиятнинг турли структураларида ишловчи масъул ходимлар ноқонуний қарорларни ёзиб, имзолаш учун ҳокимларга тақдим этган... Афсуски, бунинг оқибатида аҳоли азоб чекмоқда, кўп вақт, асаб ва маблағ сарфламоқда”, - деди Норбоева.\nСенат раиси масъул ходимларнинг ҳуқуқий саводхонлигини ошириш, раҳбарлар орасида ҳуқуқий тарғибот ишларини олиб боришни тавсия қилди.


Туман аҳолисига МУPОЖААТ - AmuNews.uz - энг сўнгги янгиликлар\nХалқ депутатлари Амударё туман Кенгаши ва ҳокимлиги,\nтуман хотин-қизлар қўмитаси ва Фермерлар Кенгаши, «Маҳалла» хайрия жамоат фонди, «Нуроний» жамғармаси, «Камолот» ЁИҲ туман бўлимларининг туман аҳолисига\nХалқимиз ўз олдига эзгу ва улуғ мақсадлар қўйиб, тинч ва осойишта ҳаёт кечираётган, ўз куч ва имкониятларига таяниб, демократик давлат ва фуқаролик жамияти қуриш йўлида улкан натижаларга эришаётган тарихий бир даврда яшамоқдамиз. Буни мамлакатимиз обрўсининг жаҳон ҳамжамиятида кун сайин ошиб, халқимизнинг ҳаёт даражаси юксалиб, турмушимизнинг янада обод бўлиб бораётганидан ҳам кўришимиз мумкин.\nДунёнинг турли ҳудудларида уруш ва низолар, нотинчлик ва қарама-қаршиликлар ҳукм сураётган, кимлардир тонгларнинг осуда отишини орзу қилиб, осойишталик умиди билан яшаётган бир вақтда, шукурки, бизнинг юртимизда тинчлик-осойишталик ҳукмрон.\nҲар бир даврнинг одамлар елкасига юклайдиган масъулияти бўлади. Биз кўз ўнгимизда амалга оширилаётган ободлик, яратувчанлик ва бунёдкорлик ишларига ҳисса қўшиш имкониятига эга бахтиёр инсонлармиз. «Обод турмуш йили» ҳар бир фуқарога юрт олдидаги масъулиятини бажариш учун имкониятлар эшигини очмоқда.\nХўш, бизга берилган шу имкониятдан қай биримиз қандай даражада фойдаланаяпмиз?\nХалқимизда «Ерни боқсанг, ер сени боқар» деган нақл бор. Бизнинг ризқ-насибамизни беминнат ундириб бераётган она заминимизга қандай муносабатда бўляпмиз? Унинг имкониятларидан ҳамма ҳам самарали фойдаланаяптими?\nАҳоли ихтиёридаги томорқа ерларидан фойдаланиш ҳақида гап кетганда, афсуски, бу саволга ҳаммадан ҳам ижобий жавоб олиш қийин. Кимларнингдир ҳовлиси олдидаги ерлар эгасининг бефарқлиги туфайли йил бўйи бўш ётса, кимлардир унга хашакбоп экинлар экиб, яна кимлардир хафсаласизлик туфайли анча кам ҳосил олмоқда. Ваҳоланки, ҳовлиси олдидаги кафтдек томорқасидан оиласини боқиб, эҳтиёжидан ортиғини бозорга сотиш орқали даромад топаётганлар ҳам айнан улар билан ёнма-ён яшамоқда. Айрим оилалар ўзларига тегишли бўлган 15-20 сотих ери бўла туриб, томорқа ерини бўш қолдириб, даромад излаб чет элга кетиб саргардон бўлмоқдалар. Ахир мўл даромад топишнинг манбаси – хонадонимиз остонасидаги томорқа еримиз эмасми?\nУмуман, бу ишларда фақат моддий эмас, маънавий манфаат ҳам бор. Сабаби, меҳнат инсонни тарбиялайди, танини соғлом, руҳини тетик қилади, эртангги кунга умид билан қарашга ундайди. Томорқадаги оила аъзоларининг бирдамликдаги меҳнати меҳр-оқибатни мустаҳкамлайди, инсонни ҳалол яшашга, меҳнати билан кун кўришга ўргатади. Шунинг ўзи фарзанд тарбиясидаги муҳим омиллардан бири эмасми?\nБиз ишонамизки, ҳар бир инсон эртангги кун умиди, фарзандлар бахти-саодати учун яшайди, меҳнат қилади. Келинг, эшигимиз олдидаги томорқа еримизга онгли муносабатда бўлайлик. Унинг ҳар бир қаричидан унумли фойдаланиб, оиламиз иқтисодини кўтаришга ҳаракат қилайлик.\nТурмуш ободлигининг муҳим шартларидан бири - оиланинг иқтисодий мустаҳкамлигидир. Бу борада тадбиркорликнинг алоҳида ўрни бор. "Ишбилармон, мардлик ва шижоат соҳиби, азми қатъий, тадбиркор ва ҳушёр бир киши минг-минглаб тадбирсиз, лоқайд кишилардан яхшидир”, - деган эди Соҳибқирон бобомиз. Дарҳақиқат, ҳозирги кунда мамлакатимизда тадбиркорликни ривожлантиришга аҳоли фаровонлигини таъминлашнинг муҳим омили сифатида алоҳида эътибор қаратилмоқда.\nСиз ҳам бугунги кун талабидан келиб чиққан ҳолда тадбиркорлик фаолияти билан шуғулланиб, дастурхонингиз тўкинлиги ва турмушингиз фаравонлигини таъминланг, юртимиз иқтисодиёти ривожига ўз ҳиссангизни қўшинг.\nФахр билан айтиш мумкинки, туманимизда 2000 дан зиёд тадбиркорлик субъектлари фаолият олиб бормоқда. Тадбиркорликни ривожлантириш бўйича биргина 2013 йилда 380 та лойиҳани амалга ошириш режалаштирилмоқда. Шу ўринда аллақачон тадбиркорлик фаолиятини бошлаб, ўз бизнесини йўлга қўйиб олган, барқарор даромад манбасига эга бўлган тадбиркорларимизнинг ишларига ривож тилаган ҳолда, бир фикр айтмоқчимиз. Тадбиркор энг аввало ўзи яшаётган жамият олдидаги ижтимоий масъулликни ҳеч қачон унутмаслиги керак, ўзи яшаётган маҳалланинг, ўзи меҳнат қилиб, даромад топаётган ҳудуднинг фидойиси, эзгу ишлардаги ташаббускори бўлиши керак. Кам таъминланган, боқувчисини йўқотган оилаларга хайриялар қилиш, ҳудудларни ободонлаштириш ва кўкаламзорлаштиришга ҳисса қўшиш каби савобли ишларда қатнашиш ҳар бир тадбиркорнинг мақсадига айланиши лозим.\nТадбиркорлик ҳақида сўз юритганда истиқлолнинг бизга берган имконияти – фермерлик соҳасини тилга олмай ўтолмаймиз. Бугун фермер қишлоқдаги ижтимоий-иқтисодий тараққиётга бевосита таъсир кўрсатувчи, одамларнинг ерга, меҳнатга ва яшашга бўлган муносабатларини тубдан ўзгартиришга қодир куч сифатида тан олинмоқда. Чунки, фермерлар мулкчиликнинг илк кунларидан бошлаб ўз саъй-ҳаракатлари, янгиликка интилишлари, изланувчанликлари билан қишлоқдаги боқимандалик кайфиятига зарба берди. Бугунги фермер нафақат деҳқон, балки иқтисодчи, агроном, саноатчи сифатида иш юритмоқда, кўп тармоқли хўжаликка айланмоқда, ўз оиласи ва атрофдагиларини иш билан таъминламоқда.\nЙил йилга ўхшамайди, деҳқончиликда ҳар йилнинг ўзига хос қийинчиликлари бўлади. Бу йилги мавсумда табиат деҳқонларимизнинг иродасини яна бир бор синовдан ўтказмоқда. Ёғингарчиликнинг меъёридан ортиқ бўлиши чигит экилган далалардан тўлиқ ниҳол олишни қийинлаштирмоқда. Униб чиққан ниҳолларнинг қатқалоқ туфайли ривожланиши орқада қолмоқда. Буларни бартараф этиш фидойи меҳнатни, бирдамлик ва уюшқоқликни талаб қилмоқда.\nҚадрли муассаса, корхона ва ташкилотларнинг ишчи-хизматчилари!\nДеҳқонларимиз қийин-қистовли кунларда доимо Сизнинг беғараз кўмагингиз ва беминнат ёрдамингизга суяниб келади. Уюшқоқлик ва бирдамликдаги меҳнатлар натижасида амударёлик пахтакорлар мамлакатимиз миқёсида олдингилар сафида келмоқда. Туманимизнинг пахтачиликдаги бу нуфузини сақлаб қолишда деҳқонларимизга елкадош бўлиб, табиатнинг бу синовини ҳам мардонавор енгишда ўз ҳиссангизни қўшишингизга ишонамиз!\nНон – ризқ-рўзимиз, дастурхонимиз кўрки. Бу азиз неъматнинг сероблиги юрт бойлигининг нишонаси. Демак, юртимиз фаравонлиги кўп жиҳатдан Сизнинг меҳнатингизга боғлиқ. Қишнинг қаттиқ келиши далаларда буғдой майсаларининг сийраклаб қолишига олиб келди. Эндиликда мавжуд имкониятларни тўлиқ ишга солиб, буғдойзорлардан кўзланганидан ҳам зиёд ҳосил олиш вазифаси Сизнинг зиммангизда турибди.\nЎз тадбиркорлигингиз ва омилкорлигингиз, неча йиллик ҳаёт тажрибангиз ва бой билимингиз, фидойилигингиз билан бу ишларнинг уддасидан чиқиб, юксак хирмон бунёд этишингизга ишонамиз!\nЕтти хазинанинг бири, дея таърифланувчи ипак қуртини парваришлаб, кунни тунга улаб меҳнат қилаётганингиз ҳар қанча таҳсинга лойиқ. Ипак қурти боқиш, пилла етиштириш заҳматли иш. Умид қиламизки, бу йил ҳам қишлоқ хўжалигидаги дастлабки хирмонни юксак кўтариб, ғаллакор ва пахтакорларимизга ўрнак бўласиз.\nШуни унутмангки, Сиз етиштирган пилла туманимизда қайта ишланади, ўнлаб ёшларимиз иш билан банд бўлади, даромад топади. Улар тайёрлаган ипак калавалари хориж давлатларига экспорт қилиниб, Сизнинг меҳнатингиздан дунёнинг қайсидир бурчагидаги инсон фойдаланади, бунинг натижасида давлатимиз бюджетига маблағ келиб тушади. Сизнинг фидокорона меҳнатларингиз самараси юрт тараққиётига катта ҳисса бўлиб қўшилсин!\nАзиз отахон-у онахонлар, оила соҳиб ва соҳибалари!\nЮрт, маҳалла, хонадон ободлиги, тозалик ва озодалик аввало кўнгилдан бошланади. Ўтмишидан куч олиб, бугунги кун нафаси билан яшаётган, эртангги кунидан кўнгли хотиржам инсон ўз уйини, маҳалласини обод масканга айлантиради. Обод гўшаларда соғлом авлодлар дунёга келади, комил фарзандлар вояга етади, покиза ниятли инсонлар яшайди.\nТуманимиз аҳолисининг турмуши янада фаравон бўлиши учун яратилаётган қулайликлар - табиий газ, электр энергияси, ичимлик суви, сиқилган газ каби ресурслардан оқилона ва тежамли фойдаланиб, ҳақларини ўз вақтида тўлаб боришга ва бу хизматлардан келгусида ҳам узлуксиз фойдаланишга эришайлик.\nКўз ўнгимизда кенг миқёсдаги яратувчанлик, ободонлаштириш ишлари амалга оширилмоқда. Биргина жорий йилнинг ўзида туманимизни ижтимоий-иқтисодий ривожлантириш учун барча манбалар ҳисобидан 130-140 миллиард сўм миқдорида сармоялар ишлатилади, касб-ҳунар коллежи, мактаблар, соғликни сақлаш муассасалари, болалар мусиқа ва санъат мактаби, болалар маркази, спорт заллари, намунавий уй-жойлар, ичимлик суви тармоқлари, йўллар янгидан қурилади, реконструкция қилинади ва капитал таъмирланади.\nАйтиш жоизки, амалга оширилаётган бунёдкорлик ишларининг қадри фақат қурилиш ҳажми билан эмас, ундан одамларимизнинг қай даражада наф кўриши, шу объектларнинг қанча узоқ муддат хизмат қилиши билан ҳам ўлчанади.\nКелинг, барча жамоат ташкилотлари, маҳалла оқсоқоллари, халқ депутатлари ва фаоллар, ёшу қари, эркагу аёл – ҳаммамиз бир ёқадан бош чиқариб, туманимизда амалга оширилаётган бунёдкорликлар суръатини ва сифатини, ишлар бошида турган раҳбарларнинг ғайратини ва лаёқатини холисона ўрганиб, холисона назорат қилиб, уларнинг ютуқларини эътироф этиб, камчиликларини рўй-рост айтиб, амалга оширилаётган эзгу ишларнинг сифатига, бардавомлигига ҳисса қўшайлик.\nМавжланиб оқаётган Амударё бўйидаги бу обод гўша фидойи одамлар юрти, дея таърифланади. Минг йиллик азим дарёнинг шиддату шижоатига хос жўшиб ишлаш, жўшиб яшаш ҳар биримизнинг ҳаёт тарзимизга айлансин. Ўз олдимизга қўйган улуғвор мақсадлар сари интилишдан, меҳнат қилиб, юртимизни обод масканга айлантиришдан, бунёдкорлик ва яратувчанликдан асло тўхтамайлик.\nКелинг, кўнглимизни, ҳовлимизни, маҳалламизни, туманимизни, юртимизни ОБОД МАСКАНга айлантиришга ҳар биримиз ҳисса қўшайлик!\nДАВЛАТ ХИЗМАТЛАPИ МАPКАЗИ ЖОЙЛАPГА ЧИҚҚАН ҲОЛДА ПУЛЛИК ЭКСПPЕСС ХИЗМАТЛАP КЎPСАТМОҚДА


Атоқли олим, Россия Фанлар академияси академиги Раҳим Хаитов вафот этди\n11 Mart 22:40 Жамият\nИММУНОЛОГ ОЛИМ Раҳим Хаитов РОССИЯ РОССИЯ ФЕДЕРАЦИЯСИ РФА\nБир кун аввал Москвада ҳамюртимиз, атоқли олим, Россия Фанлар академияси ва Россия Тиббиёт фанлари академиясининг академиги Раҳим Хаитов 79 ёшида вафот этди.\nРаҳим Хаитов Самарқанд шаҳрида туғилган, тиббиёт институтини шу ерда тугатган. Бир вақтлар у Совет Иттифоқидаги энг ёш номзод, кейин эса тиббиёт фанлари доктори эди. Ўзининг ажойиб изланишлари билан тиббиёт фанида шуҳрат қозонган ёш олим АҚШ, Буюк Британия ва бошқа мамлакатлар университетларида маърузалар ўқиди.\nЧорак асрдан кўпроқ вақт давомида у Россия Федерал Тиббиёт-биология агентлигининг «Иммунология институти» давлат илмий марказининг директори, ҳаётининг сўнгги кунларига қадар эса илмий директор бўлган.\nЭркакларни гуруҳли зўрлашда айблаган қиз 2,5 йилга озодликдан маҳрум қилиш жазосига ҳукм қилинди\nШунингдек, Раҳим Хаитов Россия Федерацияси Соғлиқни сақлаш вазирлигининг бош аллергист-иммунологи, А.Евдокимов номидаги Москва давлат тиббиёт стоматология университети иммунология ва аллергология кафедраси мудири, Россия аллергологлар ассоциацияси президенти ва Клиник иммунологлар, «Иммунология» ва «Иммун тизимининг физиологияси ва патологияси» журналларининг бош муҳаррири бўлган.\nХаитов икки марта Ўзбекистон ССР Давлат мукофоти, Россия Федерацияси Давлат мукофотлари ва Россия Федерацияси ҳукумати мукофотлари лауреати бўлган. Россиянинг III, IV даражали «Ватанга хизматлари учун» орденлари ва бошқа бир қатор давлат мукофотлари билан тақдирланган. У «Россия Федерациясида хизмат кўрсатган фан арбоби» унвони билан тақдирланган.\nЎзбекистонда бугун, 2021 йил 30 августдаги об-ҳаво\nРахим Мусаевич ўзининг устози, таниқли рус олими Рем Петров билан биргаликда биринчи бўлиб радиатсиявий шикастланишдаги юқумли ва иммунологик жараёнларни ўрганди. Тананинг иммун тизимининг бегона моддаларга бўлган жавобига боғлиқлиги аниқланди. Улар биргаликда инсон геномининг бир қисмини ўрганишди, репродуктив жараён, атроф-муҳит таъсирига чидамлилик каби инсоннинг муҳим биологик функтсияларини амалга оширишда иммун жавоб генларининг функтсиясини баҳолаш усулларини ишлаб чиқдилар.\nБундан ташқари, олимлар сунъий антиженлер – инсон иммунитет тизимининг имкониятларини сафарбар этувчи наноструктураларни ишлаб чиқдилар.\nЎзбекистонда болаларда келиб чиқиши номаълум гепатит касаллиги қайд этилган\nТошкентда томорқа ерларини ривожлантириш маркази пайдо бўлди\nТошкент: Қозоғистон маданий ва бизнес уйи очилди


Beeline “Oy” ва “Oy+” интернет-тўпламларининг нархини ўзгартирмай ҳажмини 87%гача оширди\n12:10 / 11.07.2017\nАлоқа оператори Beeline “Oy” ва “Oy+” интернет-тўпламларининг ҳажмини 30%гача оширгани ҳақида эълон қилади. Бунда 2017 йилнинг бошидан интернет-тўпламларнинг ҳажми 70%дан 87%гача ошди, нархлар эса аввалги даражада сақланиб қолинди.\nВоқеани шарҳлар экан, Unitel‘нинг тижорат директори Максим Ефремов шундай деди: “Мақсадимиз оддий: абонентларга янги имкониятларни тақдим этган ҳолда Beeline‘нинг мобил Интернетини энг сифатли ва ҳаммабоп бўлиб қолишидир. Таклиф этилаётган тўпламларнинг ҳажми ошиши билан биргаликда ташқи каналнинг доимий равишда кенгайиши, шунингдек 4G тармоғининг ривожланиши бу масалани муваффақиятли ечишга имкон яратади”.\nҲар ой автоматик тарзда узайтириладиган “Oy+” интернет-тўпламлари:\n“Oy” интернет-тўпламлари 30 кун муддатга тақдим этилади:\nҚўшимча маълумотга эга бўлиш, шунингдек интернет-тўпламларни ёқтириш учун beeline.uz сайтига, ёки Beeline Uzbekistan мобил иловасига ташриф буюринг.


ДХХ: Тўртта террорчилик актининг олди олинди - Zamin.uz\nШунингдек, 747 кг.дан ортиқ гиёҳванд моддалар, 251 минг дона психотроп таблеткалар, 594 дона қурол, 4.781 дона ўқ-дори ва 24,4 кг портловчи моддалар ноқонуний муомаладан олинди. 540 дан ортиқ коррупция билан боғлиқ ҳолатларга чек қўйилди.\nНоқонуний миграция ва одам савдосига алоқадор 102 та жиноий гуруҳ фош этилди. Давлатимиз сарҳадларидан ноқонуний олиб ўтилган 58,3 млрд. сўмлик товар-моддий бойликлар қўлга олинди.\nБундан ташқари, Ўзбекистон Республикаси Президентининг топшириғига кўра амалга оширилган «Меҳр 3» ва «Меҳр 4» гуманитар операциялари доирасида Сурия ва Афғонистон давлатларида оғир шароитда қолган 122 нафар аёллар ва болалар мамлакатимизга олиб келинди. “Замин” янгиликларини “Telegram”да кузатиб боринг\nЯнгиликлар » Жамият » ДХХ: Тўртта террорчилик актининг олди олинди